‘Zero Down Payment’ Tidak Sah Di sisi Undang-Undang

Bagi anda yang ingin membeli kenderaan baharu dan terpakai, anda haruslah berhati-hati agar tidak tertipu dengan tawaran penjualan tanpa deposit yang dibuat syarikat penjual kereta. Ini kerana, penjualan tanpa deposit kepada pelanggan adalah menyalahi undang-undang negara dan ia hanyalah taktik untuk mengaut keuntungan berlipat ganda dan memanipulasi pelanggan.

Menurut Ketua Pegawai Penguat Kuasa Kementerian Perdagangan Dalam Negeri dan Hal Ehwal Pengguna (KPDNHEP) Selangor Azman Adam berkata, tawaran ‘zero down payment’ itu akan menarik lebih ramai pembeli kerana tidak perlu menyediakan simpanan sekurang-kurangnya 10 peratus daripada harga kenderaan berkenaan.

Pembeli ditetapkan untuk membayar 10 peratus wang pendahuluan daripada harga kenderaan kerana ia dapat mengelakkan pembeli disenarai hitam atau diisytihar bankrap sekiranya bayaran bulanan tinggi berikutan pembeli menunjukkan keupayaan untuk membayar harga bulanan.

Untuk pengetahuan anda, berdasarkan Akta Sewa Beli (ASB) 1967, pembeli perlu membayar tidak kurang daripada satu persepuluh harga tunai kenderaan yang termaktub dalam perjanjian. Jika syarikat yang tidak mematuhi peraturan itu boleh dikenakan tindakan mengikut Seksyen 31(1) ASB 1967.

Beberapa kedai yang menjual kenderaan dengan ‘zero downpayment’ telah diambil tindakan dan ini menunjukkan betapa seriusnya isu ini.


‘From Zero to Hero’, Individu Hebat Yang Anda Perlu Tahu Berasal Dari FELDA

Minggu lalu, atlet Paralimpik negara Mohamad Ridzuan Mohamad Puzi berjaya merangkul sebutir lagi pingat emas di Sukan Para ASEAN acara 200 meter(m) T36 (celebral palsy) dengan catatan 26.03s. Walaupun sedang pulih daripada demam denggi, semangat juang yang ditunjukkan anak kelahiran Felda Rimba Mas ini sangat menakjubkan.

Sebut sahaja FELDA, pasti ramai yang akan berkata jauhnya Felda dari bandar. Tetapi itulah peranan utama FELDA sebenarnya. Lembaga Kemajuan Tanah Persekutuan (FELDA) yang wujud sejak 1956 berperanan membantu rakyat Malaysia luar bandar mengusahakan tanah. Ini sudah menjawab persoalan kenapa kebanyakan FELDA terletak sedikit jauh dari kawasan bandar.

Membesar di Felda bukanlah penghalang untuk mengecap impian. Biasa rasanya kita dengar frasa from zero to hero yang boleh membawa maksud bermula dari kosong dan mengecap kejayaan di akhirnya. Setiap individu mampu menjadi zero to hero dengan usaha gigih tidak kira dari mana asal usul mereka.

J.K. Rowling, penulis buku fiksyen popular Harry Potter dikenali di seluruh dunia. Ramai yang tidak tahu sebelum karyanya itu menjadi sebuah novel, 12 syarikat penerbitan menolak untuk mencetak karya pertama J.K Rowling. Beliau hidup serba kemiskinan sebelum kini menjadi salah seorang rakyat Britain paling kaya di dunia dan diangkat juga sebagai salah seorang paling berpengaruh di dunia.

Di Malaysia, kita juga ada ramai individu yang bermula dari zero. Jika sebut nama Ali Hassan Mohd Hassan, pasti ramai yang tidak mengenali individu ini. Tetapi kalau sebut Al-Ikhsan, siapa sahaja yang tidak tahu dengan butik sukan ini. Bermula dengan modal RM50, Ali Hassan mula minat berniaga ketika masih belajar di universiti. Selepas tamat pengajian, pada tahun 1993 perniagaannya bermula di ruang sempit di Holiday Plaza, Johor Bahru dengan menjual barangan sukan. Kini, Al-Ikhsan sudah mempunyai lebih 70 cawangan di seluruh negara.

Begitu juga di Felda, ramai yang boleh dijadikan ikon zero to hero ini. Di bawah adalah beberapa individu yang berasal dari Felda yang kini sedang menempa nama di peringkat kebangsaan dan luar negara di dalam setiap bidang yang mereka ceburi.

MOHAMAD RIDZUAN MOHAMAD PUZI – Felda Rimba Mas(Atlet Larian)

Siapa sahaja yang tidak kenal dengan Ridzuan Mohamad Puzi. Penyakit cerebral palsy bukan penghalang beliau untuk menjadi seorang atlet. Kejayaan terbesar yang mengharumkan nama beliau di persada antarabangsa adalah apabila beliau memenangi pingat emas dalam acara 100m T36 di sukan Paralimpik Rio tahun lalu.

Ridzuan Puzi pada awalnya dihantar bapanya untuk menjalani kemahiran asas perabot di Bengkel Batu Murni, Perlis. Namun bakat Ridzuan mula dihidu oleh kakitangan Jabatan Kebajikan Masyarakat Negeri Perlis, Encik Affizam Amdan. Sebelum bergelar atlet, Ridhuan pernah berkerja menjual nasi lemak, burger dan kerja-kerja dapur dengan bayaran RM15 sehari. Encik Affizam adalah orang penting dalam permulaan karier sukan Ridzuan ini.

Terima kasih coach Affizam, terima kasih coach Jeganathan. Terima kasih Uncle Heng Oon. Terima Kasih rakyat Malaysia! Yang memberi sokongan pic.twitter.com/ObpCHZAHLk

— Wahyu Ilahi (@WahyuYordan) August 12, 2017

Ianya bukan jalan mudah untuk Ridzuan. Latihan larian memang ketat. Beliau awalnya perlu berlari enam kilometer setiap hari dan apabila sudah biasa enam kilometer pagi dan enam kilometer petang. Kemudian Ridzuan juga menerima latihan speed trails dan berbasikal untuk meningkatkan lagi stamina dan kekuatan badan. Ridzuan dilatih sama seperti atlet-atlet yang lain namun beliau tidak pernah mengeluh.

Ridzuan membuat kemunculan pertama sebagai atlet profesional dalam Sukan Para ASEAN yang diadakan di Solo, Indonesia pada 2011. Dengan usaha tanpa henti, nampaknya Ridzuan kini sudah berjaya bergelar jaguh dunia dan tiada yang dapat menghalang Ridzuan dari terus mengutip pingat di kejohanan antarabangsa ketika ini.

ROSLAN BIN JAMALUDDIN – Felda Trolak Utara (Bekas Penjaga Gol Hoki Negara)

Bekas penjaga gol hoki kebangsaan Roslan Bin Jamaluddin merupakan benteng terakhir skuad hoki negara satu masa dahulu. Roslan berasal dari Felda Trolak Utara dan mula aktif dengan sukan sejak di bangku sekolah rendah lagi.

Menariknya, beliau pada awalnya bermain di posisi penjaga gol untuk sukan bola baling. Mungkin rezeki, ketika di tingkatan 3, beliau dipanggil untuk mengambil posisi penjaga gol hoki yang kosong. Menurut Roslan, ianya tidak jadi masalah buat beliau kerana posisinya sama sahaja. Cuma bezanya, bola hoki lebih kecil dan beliau perlu memakai baju khas sebelum mula bermain.

Setelah menunjukkan kehebatan menjaga gawang di peringkat negeri, Roslan dipanggil untuk menyertai skuad hoki remaja kebangsaan dan dari detik itu, beliau berjaya menempatkan diri dalam skuad kebangsaan.

Pengalaman paling tidak dilupakan bagi Roslan adalah bergelar penjaga gol untuk skuad hoki Komanwel dan merupakan kejohanan pertama beliau pada usia 19 tahun. Selepas kejohanan Komanwel, Roslan turut berbakti untuk pasukan negara dalam kejohanan dunia yang lain antaranya Sukan Olimpik (2000), Piala Dunia Hoki (2002 dan 2014) pingat emas Sukan Sea 2001 dan 2013 dan pingat perak di Komanwel 1998.

Beliau kini menabur bakti sebagai ketua jurulatih penjaga gol wanita kebangsaan.

Hajah Nor Azrah Binti Ayub – Felda Sungai Sayong (Johan Qariah Antarabangsa)

Puan Nor Azrah mula didedahkan dengan ilmu tilawah seawal di bangku sekolah rendah lagi. Ibu Puan Azrah dahulu juga berpengalaman sebagai peserta tilawah Al-Quran untuk mukim Pontian, Johor.

Ketika melanjutkan pengajian di Universiti, Puan Azrah mula berjinak-jinak menyertai tilawah bahagian dewasa dengan mewakili Kampung (F) Sg Sayong hingga ke peringkat Daerah Kota Tinggi. Namun pencapaian terbaik ketika itu adalah menjadi Naib Johan Daerah Kota Tinggi.

Pengalaman pertama di peringkat dewasa setelah peningkatan bacaan mula terserlah apabila berjaya menjadi Johan Qariah Peringkat Negeri Johor anjuran Badan Perhubungan UMNO Negeri Johor pada tahun 2000. Seterusnya berjaya menjadi Johan Peringkat Negeri Johor ke peringkat kebangsaan pada tahun 2004. Bagi Puan Azrah, tiada cabaran hidup yang terlalu getir perlu dihadapinya cuma bagi memantapkan lagi bacaan, beliau sanggup berguru dengan ramai guru-guru pembimbing walau perlu ke negeri lain untuk belajar.

Ketika berjaya menyertai peringkat kebangsaan, Puan Azrah mendapat pendedahan lebih lanjut tentang teknik-teknik perujian tilawah kebangsaan melalui kursus-kursus anjuran JAKIM yang melibatkan guru-guru pembimbing yang terkenal antaranya hakim tilawah peringkat kebangsaan dan antarabangsa iaitu antaranya Tan Sri Hassan Azhari, Tan Sri Dato’ Sheikh Ismail bin Mohamad al-Hafiz, Datuk Salahuddin Omar al-hafiz, Dato’ Muhammad bin Hasri.

Puan Azrah turut berguru ke Kelantan bersama Tuan Guru Datuk Paduka Haji Nik Jaafar bin Nik Ismail dan ustaz Che Yahya Che Daud (Mantan Qari Antarabangsa berasal dari Kelantan) serta Ustazah hajah Fasihah Hashim (mantan Qariah Antarabangsa berasal dari Selangor)ketika menuntut Sijil Tinggi Tarannum Al-Quran pada tahun 2011.

Disamping menjuarai pertandingan tilawah di dalam negara, pencapaian tertinggi Puan Azrah adalah bergelar Johan Qariah Antarabangsa Ke-58 yang berlangsung di PWTC tahun lalu dan johan Tilawah ASEAN di Bangkok mewakili Malaysia awal tahun ini.

ASMAWI ANI – Felda Taib Andak (Penyanyi)

Bagi yang mengikuti program Akademi Fantasia,siapa tidak kenal dengan Mawi. Mawi atau nama sebenarnya Asmawi Ani berasal dari Felda Taib Andak dan merupakan juara Akademi Fantasia bagi musim ketiga pada tahun 2005. Dalam masa tiga bulan sepanjang pertandingan ini berlangsung, beliau terus menjadi seorang ikon setanding penyanyi terkenal tanah air yang sudah lama bertapak dalam industri muzik.

Mawi kini turut mempunyai perniagaan tudung dan juga produk kecantikan, Unequein yang diusahakan bersama isterinya. Mawi masih aktif dalam bidang seni. Lagu-lagunya juga kini lebih moden yang banyak mengandungi mesej positif dan nasihat. Contohnya seperti lagu Kalah Dalam Menang, duet beliau bersama Syamsul Yusof ini. Bagi peminat muzik tanah air, mereka pasti tidak dapat melupakan ‘aura’ yang pernah dicetuskan Mawi satu ketika dahulu.

DR. AUNI YAHYA – Felda Kemahang 1 (Doktor)

Auni Yahya berasal Felda Kemahang 1, Tanah Merah, Kelantan kini berkhidmat sebagai doktor perubatan bahagian kecemasan di North Devon Hospital, England. Beliau adalah salah seorang penerima biasiswa FELDA pada tahun 2006 bersama 50 orang anak FELDA yang lain.

Sejak di bangku sekolah lagi, Dr. Auni sudah ingin menjadi seorang doktor. Menurut Dr. Auni, berkat doa ibu bapa dan keluarga, beliau berjaya mencapai cita-citanya. Anak bongsu daripada 6 adik beradik ini pernah menjadi ketua pelajar untuk Sekolah Sains Machang, Kelantan pada tahun 2005.

Beliau kemudiannya menyambung pengajian di Kolej Mara Banting, Selangor. Menurut Dr. Auni, cabarannya bermula di sini. Sepanjang zaman persekolahan, ianya tidaklah sebesar seperti di Kolej Mara Banting. Di sini, ianya persekitaran yang serba baru untuk beliau dan kebanyakan rakan-rakan sekelas pula adalah dari kalangan keluarga yang bercakap bahasa Inggeris di rumah. Doktor Auni tidak menjadikan bahasa Inggeris sebagai penghalang dan cuba menjadi sebaik rakan-rakannya yang lain.

Dr. Auni kemudiannya terbang ke Universiti of Leeds untuk pengajian kursus perubatan. Di sini, cabarannya adalah untuk mempelajari budaya bekerja dan melayan pesakit di sana. Di United Kingdom, communication skill sangat penting dan jika anda pandai bercakap, anda akan lebih dihargai. Jadi itulah cabaran yang perlu dihadapi Dr. Auni di awalnya kerjayanya sebelum kini bergelar doktor di North Devon Hospital.

Dr. Auni merancang untuk bekerja di England sekitar 5 hingga 7 tahun dahulu sebelum beliau pulang berkhidmat di tanah air tercinta. Berkhidmat untuk negara sentiasa tersemat di lubuk hatinya dan beliau mahu pulang sebagai doktor yang terbaik, membawa kepakaran dari luar negara untuk kepentingan anak bangsa.

Insan-insan di atas ini sudah berjaya menempa kejayaan di peringkat dalam dan luar negara. Tetapi tidak dilupakan individu yang sedang mencipta kejayaan di peringkat tempatan. Individu yang seterusnya ini kini menjadi rujukan kepada belia-belia Felda dalam bidang ternakan dan pertanian.

MOHD NORODZAIMI AFFENDY – Felda Lepar Utara (Projek Ternakan)

Saudara Norodzaimi Affendy merupakan indivdu yang serba boleh. Pemuda dari Felda Lepar Utara ini bermula dengan menjadi transporter buah kelapa sawit untuk Felda. Selepas habis sekolah menengah, bapa beliau memberi modal RM5,000 dan 4 buah lori untuk kegunaan Zaimi mengusahakan tanaman di Felda Lepar.

Sedikit demi sedikit, dengan upah transporter buah kelapa sawit ini, beliau berjaya menambah bilangan lori miliknya dari 4 buah kepada 30 buah. Pada tahun 2013, beliau mula pula berkecimpung dengan projek ternakan lembu. Bermula dengan seekor, kini beliau sudah memiliki lebih 100 ekor lembu dalam jagaan beliau.

Untuk berjaya bukanlah sesuatu perkara yang mudah. Menurut Zaimi, kekangan beliau pada awalnya semestinya modal dan mencari pekerja yang terlatih serta boleh dipercayai. Zaimi bercerita, di ketika mahu mengembangkan bisnesnya, beliau terpaksa menjual kereta kesayangan untuk mendapatkan dana tambahan. “Saya jual kereta ini untuk dapatkan modal untuk beli lori baharu. Maklumlah, kerja macam saya ini tak ada gaji tetap. Nak buat pinjaman bank pun, memang tak lepas. Jadi terpaksalah kita berkorban terlebih dahulu. Tapi Alhamdulilah. Segalanya berjalan seperti yang dirancang sekarang ini,” kata Zaimi.

Zaimi mula menambah bilangan lori selepas mendapat kepercayaan pihak Felda untuk mengangkut buah kelapa sawit beberapa ladang lain di sekitar Lepar Utara. Atas saranan rakan, beliau memulakan pula bisnes ternakan lembu dengan modal yang ada. “Bisnes lembu ini bagus sebab permintaan untuk daging lembu sentiasa ada. Mungkin ambil masa sedikit untuk tunggu lembu besar tetapi pulangannya memang baik,” tambah Zaimi.

Modal perniagaan Zaimi juga kini sebanyak RM500,000 meningkat 100 kali ganda berbanding modal asal beliau, RM5,000 12 tahun yang lalu. Beliau kini memegang jawatan Ketua Belia FELDA Lepar Utara dan turut disenarai pendek untuk pencalonan Usahawan Jaya 2017. Menurut Zaimi, kerja keras adalah kunci kepada kejayaan beliau.

Ini hanyalah sebahagian individu dari FELDA yang telah mengharumkan nama Malaysia di peringkat dalam dan luar negara. Agak merisaukan melihat generasi muda hari ini. Mereka kebanyakkannya adalah generasi spoon-fed, generasi yang belajar hanya untuk peperiksaan dan tidak mampu untuk berfikir selain apa yang diajar di sekolah.

Mungkin anak muda ketika ini berasa terlalu selesa dengan apa yang ada dan tiada motivasi untuk pergi lebih jauh. Malaysia memerlukan lebih banyak anak muda yang berjaya untuk sama-sama memacu negara ke arah negara maju. Kalau bukan kita siapa lagi?

Kalau mereka ini boleh capai kejayaan, kenapa kita tidak? Apa yang penting, kerja keras dan keinginan untuk berjaya itu mesti kuat. Sama-sama kita jadikan mereka ini inspirasi untuk kita juga berjaya. Ayuh!


Bagaimana Zeti Aziz Tangani Risiko Sepanjang Menjadi Gabenor Bank Negara

Sewaktu Zeti Aziz menjadi gabenor, jawatan yang disandang beliau tidak membolehkan beliau membuat sebarang kesilapan. Oleh itu, beliau banyak berdiskusi dan membuat kajian dengan lebih lanjut sebelum melakukan sebarang keputusan. Beliau turut berkongsi bagaimana beliau menangani beban sepanjang menyandang jawatan berat ini. Tanpa kita sedar, banyak perubahan yang telah dibuat sama ada kecil atau besar buat ekonomi negara sepanjang 16 tahun beliau menjadi gabenor bank negara. Terima kasih kami ucapkan buat Zeti Aziz.


‘Zeus Bobber’, Motosikal Elektrik Futuristik Dengan 190 Kuasa Kuda

Jika sebelum ini jenama kereta berlumba-lumba untuk menghasilkan kereta dengan penguasaan daripada elektrik, nampaknya pada kali ini Curtiss Motorcycles pula hadir dengan motorsikal elektrik yang mempunyai daya kuasa yang luar biasa. Dinamakan sebagai Zeus Bobber, motosikal ini disasarkan buat mereka yang cintakan kepada kelajuan. Dengan berat sekitar 215 kilogram, Zeus Bobber berjaya merekodkan kelajuan 0 ke 100km/h dalam jangka masa 2.1 saat sahaja.  Semuanya dibantu oleh enjin elektrik yang mempunyai 190 kuasa kuda dan 145Nm. Lebih menarik, pengecasan penuh bagi bateri Zeus Bobber ini membolehkan motosikal elektrik ini meluncur sejauh 450 kilometer. Hebat bukan? Dari segi rekaan, warna hitam dipilih bagi menampakkan lagi sisi maskulin motorsikal ini ditambah dengan beberapa sisi luaran yang glossy bercat hitam.   Setakat ini, Curtiss Motorcycles sudah mula membuka ruang pra-tempah bagi model ini dengan harga $60,000 (RM247,674.00). Pengeluaran model ini bakal mula dilancarkan seawal 2020 ini. Siapkah anda untuk menempuh kelajuan luar biasa dengan motosikal elektrik ini.


Zhurong, Rover Milik China Berjaya Hantar Gambar ‘Selfie’ Dari Marikh

Pada Jumaat lalu, satu lagi sejarah misi penerokaan planet Marikh tercipta apabila kenderaan perayau atau rover milik Jabatan Pentadbiran Angkasa China (CSNA), Zhurong rover telah berjaya mengirimkan beberapa keping gambar panorama unik di planet Marikh ke pusat pangkalannya di China, lapor The Verge.

Salah satu kiriman gambar yang berjaya membuatkan kita semua teruja adalah gambar Zhurong yang berswafoto dengan menggunakan sebuah kamera wireless kecil yang ditempatkan oleh rover itu sendiri di sekitar kawasan pendaratan Tianwen-1 di Marikh sebelum ia mengundur kembali ke belakang untuk mengambil gambarnya sendiri.

China’s Zhurong rover placed a small wireless camera on the Martian surface that snapped this shot of Zhurong and the Tianwen-1 lander!

This is incredible! pic.twitter.com/ciuDoP12Wu

— Haygen Warren (@haygenwarren) June 11, 2021

Jika difikirkan semula, cara Zhurong berswafoto ini seolah-olah seperti kita mahu mengambil ‘gambar satu keluarga’ menggunakan kamera yang diletakkan pada tripod, sungguh menggamitkan memori, betul bukan?

Jelajah Zhurong di Marikh ini juga berjaya menangkap gambar paparan panorama, latar belakang serta bentuk muka bumi Marikh yang begitu jelas dan sungguh cantik seperti yang dikatakan oleh ketua pereka misi pertama China ke Marikh, Zhang Rongqiao.

“Buat masa ini, Zhurong masih beroperasi dengan baik dan ia telah menjelajah hampir sejauh 80 meter dari kawasan ia mendarat,” kata Zhang memetik laporan Bernama.

Difahamkan, Zhurong rover telah menyertai misi meneroka planet Marikh bersama kenderaan perayau NASA’s Perseverance pada 15 Mei lalu dan ini sekali gus merekodkan bahawa China merupakan negara kedua yang berjaya menjalankan misi penjelajahan rover di planet angkasa.

Misi penerokaan Marikh menggunakan Zhurong rover ini dijangka akan berakhir sekurang-kurangnya dalam tempoh 90 hari bagi mengambil lebih banyak gambar di Marikh yang akan digunakan untuk menganalisis perubahan iklim dan geologi (kajian mengenai ciri-ciri fizikal, proses kimia serta fenomena alam) yang berlaku di planet tersebut.

Syabas kami ucapkan kepada Zhurong rover dan China di atas kejayaan misi penerokaan di planet Marikh dengan menggunakan kenderaan perayau ini.

Baca lagi mengenai misi penerokaan planet Marikh menerusi pautan di bawah ini.

‘Rover’ Bersejarah NASA Di Marikh Dikawal Oleh Saintis Ini Di Rumahnya Sahaja

Selain Makhluk Seperti Labah-Labah, Saintis Dakwa Planet Marikh Turut Dihuni Malaikat

Dengarkan Bunyi Di Planet Marikh Yang Dirakamkan Buat Pertama Kali


Ziarah ‘Hari Raya Haji’ Masih Dibenarkan, Tiada Had Tetamu Seperti Aidilfitri Sebelum Ini

Menjelang sambutan Aidiladha hujung bulan ini, Menteri Kanan Kluster Keselamatan Ismail Sabri Yaakub menjelaskan aktiviti kunjung mengunjung semasa sambutan perayaan itu  masih lagi dibenarkan.

Pihak kerajaan juga menurut Berita Harian dilaporkan masih belum membuat keputusan untuk mengambil langkah seperti mengehadkan kehadiran tetamu seperti yang dilaksanakan ketika sambutan Aidilfitri sebelum ini.

Keputusan itu menurut beliau bagaimanapun boleh berubah dan bergantung kepada angka kes jangkitan baharu COVID-19 di negara ini.

“Keadaan boleh berubah mengikut keadaan dan situasi semasa, sebelum ini kita tidak sekat kehadiran tetamu pada hari biasa, jadi untuk Raya Haji mengapa kita perlu sekat?

“Prosedur operasi standard (SOP) Raya Haji ini, kita akan tentukan kemudian, jika ada peningkatan kes kita mungkin ia akan diubah,” katanya seperti dipetik Berita Harian.

Untuk rekod, sambutan Aidilfitri yang lalu di negara kita mencipta sejarah apabila bilangan tetamu yang berkunjung ke rumah hanya dihadkan kepada 20 orang sahaja dalam satu-satu masa.

Arahan itu dikeluarkan sebelum ini bagi mengelakkan orang ramai berkumpul di satu-satu tempat sekaligus untuk mengekang penularan wabak COVID-19 yang mencatatkan angka kes yang tinggi ketika itu.

Dan kini walaupun jumlah kes telah menurun dengan banyak sebelum ini namun Kementerian Kesihatan masih lagi melaporkan kes baharu yang sedikit sebanyak menimbulkan kegusaran dalam kalangan orang ramai terutama menjelang sambutan perayaan kedua terbesar masyarakat Muslim di negara ini tidak lama lagi.

Imbas kembali sambutan hari raya puasa tahun ini yang disambut secara norma baharu dengan membaca perkongsian kami di pautan di bawah.

Sambutan Raya Tahun Ni Suram? Ini 6 Perkara Yang Buat Anda Rindu Syawal Tahun Lepas!

Tonton Iklan Raya TNB ‘Semangat Raya Epik Fantastik’ Tahun Ini Yang Berbeza Tetapi Kekal Unik

‘Video Call Aje’- Rosyam Nor Gantung Banner Tidak Terima Kunjungan Hari Raya Di Kediaman Ibu


Google Melancarkan Android Oreo Go Untuk Smartphone Berspesifikasi Rendah

Pada pertengahan tahun ini Google menjanjikan pengeluaran Android untuk smartphone berspesifikasi rendah dan pada minggu ini, Google telah mula mengedarkan kepada para pembangun dan pengeluar untuk memudahkan pembangunan peranti Android Go ini.

Program ini membolehkan jenama pengeluar smartphone mengeluarkan smartphone berasaskan Android Oreo dengan spesifikasi yang serendah 512 MB RAM. Melalui program ini, pengguna smartphone tidak perlu berbelanja besar untuk mendapatkan kemaskini terbaru Android.

Program ini juga menawarkan peningkatan prestasi dan storan yang dioptimasikan untuk peranti berspesfikasi rendah sekaligus memberi pengalaman Android lebih baik tanpa perlu bergantung kepada processor yang berspesifikasi tinggi.

Dengan pelancaran ini, Google berharap para pengguna khususnya di negara dunia ketiga berpeluang mendapatkan serta meningkatkan bilangan pengguna yang menggunakan Android versi terbaru. Smartphone dengan versi Android Oreo Go edition dijangkakan bakal dikeluarkan seawal awal tahun hadapan.


Ziarah Hari Raya Tidak Dibenarkan Walau Dalam Negeri Yang Sama

Sejak mula Perintah Kawalan Pergerakan Bersyarat (PKPB) dijalankan, dapat dilihat segelintir rakyat Malaysia yang sudah mulai selesa serta membuat persiapan sempena Hari Raya Aidilfitri yang bakal tiba. Hal ini berikutan kes COVID-19 yang dilihat semakin berkurang di beberapa buah negeri.

Menerusi kenyataan terbaru Menteri Kanan (Kluster Keselamatan) Ismail Sabri Yaakob, rakyat Malaysia walau bagaimanapun tidak dibenarkan untuk menizarah satu sama lain seperti kebiasaan pada Hari Raya ini. Pengumuman yang dibuat ini juga tertakluk kepada menziarah dalam negeri yang sama.

Dalam pada itu, pergerakan tanpa had waktu telah dibenarkan manakala individu yang ingin menjalankan aktiviti sukan yang tidak melibatkan jarak yang dekat turut dibolehkan.

Meskipun PKPB ini berlangsung pada 12 Mei, pihak kerajaan berkemungkinan bakal melanjutkan tempoh PKPB sehingga selepas Hari Raya Aidilfitri dalam usaha untuk memutuskan rantaian COVID-19. Sama-sama kita nantikan ulasan lanjut daripada pihak menteri mengenai garis panduan menyambut Hari Raya Aidilfitri pada tahun ini.

Melalui pengumuman yang dibuat pihak kerajaan minggu lalu, PKPB membolehkan orang ramai membawa empat sekeluarga keluar rumah menaiki sebuah kenderaan.

PKPB Bolehkan Empat Sekeluarga Keluar Rumah Menaiki Sebuah Kenderaan

Tiada Caj Tambahan Buat Peminjam Sewa Beli Konvensional Dan Shariah Sepanjang Moratorium


3 Hari Di Palestin, Pemuda Ini Berkongsi Pesanan Daripada Imam Masjidil Aqsa

Nota Editor: Kisah berikut adalah daripada perkongsian Afyz Yzels, seorang graduan daripada universiti Irbid, Jordan yang telah berpeluang ke Palestin selama 3 hari.

Kami kongsikan semula di sini dengan izin daripada penulis. Semoga ia dapat membuka mata kita tentang suara dan harapan rakyat Palestin yang menunggu kedatangan saudara Muslim dari seluruh dunia untuk menziarahi mereka di sana.

Akhirnya. Selepas hampir 22 jam perjalanan, selamat tiba di Jerusalem. Sangkut di sempadan hampir 3 jam untuk masuk ke Palestin. Alhamdulillah, berjaya juga. Bakal menetap 3 malam di Jerusalem. Masjidil Aqsa, kami sampai Alhamdulillah.

Alhamdulillah, 3 hari yang lalu ketika masih di Kota Palestin, pena terpaksa ditahan daripada menulis segala sesuatu tentang Palestin. Semata-mata kerana risaukan risiko ancaman keselamatan daripada Rejim Israel.

Mana tidaknya, hari pertama kemasukan kami ke sempadan pun sudah 3 orang ditahan di Stesen Imigresen selama hampir 2 jam. Semata kerana tidak dapat menyebut nama keluarga dengan baik.

Diberi pesanan lagi agar tidak menyebut perkara tidak elok ketika didalam Kota Palestin dikhuatiri ditahan ketika ingin pulang kelak.

Sebelum tiba di Sempadan Jordan-Palestin pun kami sudah diingatkan supaya tidak berkasar dan sesekali menarik muka dengan pegawai-pegawai Rejim Zionis di Sempadan. Akibatnya, hanya mampu menahan amarah yang wujud di kalbu.

Pintu masuk ke Kota Baitul Muqaddis. Masjid al-Aqsa terletak di sebalik dinding pagar batu yang mengelilingi Kota Baitul Muqaddis ini. InshaAllah, beberapa hari ini akan banyak melintasi keluar masuk pintu ini.

Pintu utama ke halaman Masjid al-Aqsa. Jemaah bersama penduduk tempatan menunggu pintu dibuka pada pukul 4 pagi, sebelum dapat masuk ke halaman masjid. Pintu dijaga oleh penjaga Muslim dan Yahudi, tetapi kunci dibuka oleh Yahudi.

Di dalam kawasan Masjid al-Aqsa. Para jemaah beramai-ramai menuju ke pintu masuk Masjid Utama al-Aqsa bagi aktiviti qiamullail sebelum waktu subuh.

Kami dilayan seperti pengemis, dipandang sinis, hatta kerap kali pegawai imigresen menahan dan soal siasat beberapa ahli jemaah sesuka hati tanpa asbab tertentu.

Kami diingatkan tidak melawan, angkat suara atau sekalipun menjeling kepada mereka, dikhuatiri mereka akan menghalau keluar kami dari stesen.

Benar seperti mana coretan saudara Nadir Al-Nuri betapa sukarnya untuk memasuki bumi Palestin. Namun dugaan kami tidak sekuat dugaan beliau untuk memasuki Kota Gaza.

Hari-hari seterusnya, kami dipaparkan “scene-scene” seperti mana yang dapat dilihat di kaca TV.

Ada satu ketika kami melihat bagaimana Rejim Zionis menahan penduduk Palestin sesuka hati dan menyuruh membuka baju untuk diperiksa.

Ada satu ketika kami melihat, bagaimana rakyat palestin yang berjalan di jalan ditahan semata-mata untuk diperiksa plastik beg yang dibawanya.

Ada satu ketika lain, kami melihat bagaimana sengsara kanak-kanak kecil di Palestin yang berebut-rebut untuk mengambil sumbangan kecil coklat-coklat, seakan tercoret di wajah mereka derita dan kepentingan mencari sesuap rezeki.

Alhamdulillah. Dome of the rock at 6.40am.

Qubbah as-Sakhrah atau Dome of The Rock.

Tempat di mana Rasulullah S.A.W dibawa oleh Malaikat Jibril naik ke Sidratul Muntaha, untuk menghadap ALLAH bagi menerima kefardhuan solat, pada malam peristiwa Isra dan Mi’raj.

Di dalamnya, terapung seketul batu besar dari Syurga yang dilarang oleh Malaikat Jibril dari mengikuti Rasulullah pada malam tersebut.

Allahurobbi. Sungguh, tak dapat nak gambar perasaan bila berada di kawasan ini, di halaman Masjid al-Aqsa, di tanah al-Quds ini. Tanah dan kawasan yang penuh dengan sejarah para Nabi dan Rasul, bermula zaman Nabi Sulaiman A.S. (tahun 972 – 933 sebelum Masihi) sehingga ke penubuhan Israel (tahun 1948 Masihi). Tanah ini jugalah yang akan menjadi tempat penghabisan akhir zaman.

Di Al-Khalil, kami dipaparkan bagaimana kedai-kedai ditutup seluruh kota, kerana diberitakan mana-mana kedai yang beroperasi akan diganggu oleh Rejim Zionis. Hanya kerana benci dan kepuasan menindas golongan Palestin.

Pada saat pulang pula, kami “dihidangkan” lagi dengan suasana bagaimana pihak tentera dan polis Israel mengepung satu kawasan di Al-Khalil dimana berlaku kejadian Pihak Rejim menembak mati seorang wanita di sana. Dan kawasan tersebut hanya 15minit dari tempat kami berada.

Suasana malam kami hampir setiap hari, kedengaran bunyi dentuman bom dan riuh suasana demonstrasi dan pergolakan antara penduduk setempat dan tentera Rejim.

Kami yang berada di dalam hotel, walaupun masih terlindung di bawah payung status “pelancong” tapi hati kami tetap gusar andai berlaku perkara tidak diingin. Namun, jika dibandingkan kami dengan mereka. Sungguh, jauh sekali perbezaannya.

Bangunan Masjid Qibli atau masjid utama bagi kompleks Masjid al-Aqsa. Bergerak meninggalkan Masjid Qibli setelah selesai solat Subuh, bagi menuju ke Singgahsana Nabi Sulaiman, Penjara Jin dan rumah Imam al-Ghazali, diketuai oleh Imam Masjid al-Aqsa

Kami sempat dibawa ziarah ke seluruh Masjidil Aqsa. Dibawa melihat bekas-bekas serangan oleh tentera Zionis. Ada bumbung yang rosak, pintu masjid yang rosak kerana dibakar oleh Zionis beberapa bulan lepas, qubah yang pecah kerana diserang oleh Ekstremis Zionis.

Dan pelbagai lagi yang mana kami hnya mampu diam seribu bahasa, cuba menelan pahit bahawa inilah hakikat Kota Suci ke-3 umat Islam sedang alami. Masih berlegar-legar pesanan seorang Ustaz yang membimbing jemaah kami,

“Warga Masjidil Aqsa sangat nantikan kehadiran pelancong-pelancong untuk ziarah kota suci ini. Kerana apa?

Kerana kehadiran pelancong lah yang bakal menyelamatkan Masjidil Aqsa daripada diserang. Pihak Rejim tidak akan sesekali menyerang Kota Baitulmaqdis andai ada di dalamnya warga luar.”

Dan kerana itulah, hatta Imam Besar Yusuf sendiri mengharap dan merayu agar umat Islam terus menerus datang menziarahi bumi Palestin. Agar kesucian kota terbela, begitu juga dengan nasib mereka”.

Dari jauh setiap daripada kami berpesan di dalam diri, semoga diberi peluang untuk datang lagi. Sungguh, lihat semangat perjuangan hidup mereka sungguh luar biasa.

Walau disekat pelbagai keperluan hidup, disekat kebebasan dan sebagainya, mereka tetap tabah dan terus berjuang. Dan kerana warga Palestin yang berani inilah, Masjdil Aqsa terus terbela. Jika diberi peluang, datanglah. Penuhi lah hajat mereka, mereka perlukan seluruh kekuatan Umat Islam seantero dunia.

Gambar: Aku disapa oleh seorang makcik, betul-betul di hadapan Pintu Masuk Masjdil Aqsa.

MC: From Malaysia?
 Aku : Yes I am.
 MC: Good to see you. Are you Muslim?
 Aku: Yes, I’m Muslim for sure.
 MC: Why you come here?
 Aku: I come here to visit Masjidil Aqsa. Our Mosque.
 MC: Oh, okay. Good to see you. Bye (Kemudian berlalu)

Tonton: Kamera Telefon Rakam Orang Awam Gaza Di Tembak Dan Dibunuh Oleh Sniper

Hari ni di Al-Khalil, Hebron, ziarah Maqam Nabi Yunus setelah selesai ziarah Maqam Daud di Jerusalem sebelum itu. Sewaktu dilokasi Maqam Nabi Yunus, aku bertemu dengan pakcik kedai runcit ini. Bernama Sarahneh.

Mula-mula beli air sahaja, oleh kerana aku membayar dalam dolar, tiba-tiba pakcik tanya nak tukar duit dolar nilai 1 dolar-1 dolar tak? 100 keping. Cakap lah, ya boleh je. Kebetulan pula memang boleh berbahasa arab.

Dah selesai semua, pakcik tanya macam biasa. “Kau belajar Bahasa Arab kat mana?”. Cakaplah di Jordan.

Rupanya, pakcik ada seorang anak yang sekarang belajar di JUST, Irbid. Tahun 2, perubatan. Tanya pasal family, bila nak kahwin, berapa umur, buat apa semua. Dah sembang-sembang, aku pun mencelah.

“Macam mana boleh ada duit dolar kecik-kecik macam ni banyak?” Pakcik jawab “Oh, anak aku belajar aku tanggung sepenuhnya. Yuran dan perbelanjaan dia.

Mana-mana pelancong datang bayar dolar, semua aku simpan. Untuk hantar kat anak aku nanti”. Allah. Terbayang betapa susahnya pengorbanan si bapa ini.

“Nanti ada peluang, kalau dah kahwin, datanglah sini. Duduk rumah aku. Ambik alamat aku ni”.

Sempat pakcik belanja minum air dan pakcik ada cakap, anak kecil dia sekarang sakit di hospital, dia mintak doakan. Anak beliau 5 orang. Sami, Nisreen, Mahmood, Jood dan Aram.

Yang sedang sakit namanya Mahmood. Bila sampai waktu untuk berlalu, aku sempat hulurkan sejumlah wang untuk anak kecilnya 2 orang. Itu pun ditolak mentah-mentah sehinggalah aku sendiri memohon terimalah hadiah ini, barulah diterimanya.

Dah berlalu dari kawasan tersebut, kepala berfikir sejenak. “Datang lagi?” Hmm. Tak tahu nak janji macam mana, nak cakap apa. Takpa.

Lokasi seterusnya kami dibawa ke Maqam Nabi Ibrahim. Di sana, keseluruhan tempat kedai 95% tutup. Mana-mana kedai yang dibuka akan diganggu. Sewaktu nak berlalu pulang, kesemua jemaah membahagi sumbangan untuk anak-anak kecil. Jumlahnya sangat ramai.

Ada kanak-kanak yang terjatuh ditolak sesama sendiri bergaduh berebut, ada pula jemaah yang terpaksa berlari untuk menaiki bas, ada jemaah yang begnya ditarik, ada juga coklat-coklat yang hendak diberi dirampas oleh kanak-kanak tadi.

Hatta tangan mak dengan abang sendiri pun sempat ditarik oleh kanak-kanak ini sebab nakkan duit. Allah.

Tak marah. Memang kami tak marah. Kami bersangka baik. Dan alhamdulillah, pada waktu itulah aku nampak, kenapa pakcik tadi cakap “Datang lagi”.

Ya. Mereka di sini sangat perlukan sokongan oleh Umat Islam sekalian alam. Mereka tiada sumber kewangan, mereka tiada pendapatan. Kebanyakan mereka hidup bersandarkan sumbangan oleh pelancong-pelancong yang datang.

Tanyalah setiap satu warga disini. Jika ditanya sama ada kami perlu datang atau tidak, pasti mereka berkata “Datanglah”. Sengsara hidup mereka. Sungguh,bayangkanlah apa sangat yang mampu mereka dapatkan di persekitaran mereka?

Imam Pertama Masjidil Aqsa berpesan sebentar tadi seusai solat Subuh:

“Al-hadith sahih berkata 3 masjid yang dituntut untuk dilawati adalah Masjidil Haram, Masjid Nabawi dan Masjidil Aqsa.

Jadi, kami tertanya-tanya kenapa umat Islam ramai ke Masjidil Haram dan Masjid Nabawi sahaja, tetapi tidak ke sini?”

Ini rumah kalian juga, datanglah. Pintu sentiasa dibuka untuk kalian. Ziarahilah kami. Kami perlukan sokongan dan doa kalian.

Jika dahulu jemaah subuh hanya 100 jemaah, tetapi dengan kehadiran kalian umat islam datang ziarah, suasana subuh telah mencecah 3000 jemaah. Ya Allah, ini rahmat”.

Baca: Mawi Kongsi Pengalaman Masuk Israel Dan Palestin

Sempat bertanya lagi pada sheikh, “Sheikh, penyumbang utama pemeliharaan dan penjagaan Masjidil Aqsa datang dari mana sheikh? Jika diserang, kos-kos membaiki dan sebagainya datang daripada siapa?”.

“Datang daripada Jordan, Raja Jordan. Mereka sentiasa memberi. Merekalah penjaga dan penyumbang terbesar Masjidil Aqsa, Qubah Dome Of The Rock sendiri hasil biayaan sepenuhnya daripada Jordan. Kemudian daripada Malaysia dan Indonesia”.

Menjawab segala tohmahan orang yang berkata

“Jordan jiran Palestin tapi tidak membantu apa-apa. Tak guna”. “Jordan tak ada bantu Palestin apa-apa, sanggup tengok rakyat Palestin ditindas”.

Sheikh rayu, datanglah ziarah. Jangan sesekali lupakan Masjidil Aqsa.

No matter what, Palestin adalah kota kita Umat Islam. Walaupun kita lupa, kewajipan memeliharanya masih menjadi kewajipan kita.

Ilal liqo’, Al-Aqsa. Lambaian terakhir di waktu subuh ini pasti tidak akan berakhir di sini. InshaAllah, seruan Imam Shaykh Yusuf Abu Sneina, Imam Masjid al-Aqsa pasti akan disambut lagi.

3 hari di sini, cukup menceritakan kisah keagungan, suka duka di tanah suci ini. Datanglah, berziarahlah ke tanah al-Quds ini. Kedatangan kita, menenangkan mereka. InshaAllah.

Cukuplah ingatan mu didalam hati. Titisan air mata kami sebagai saksi perpisahan ini.

Sungguh masih terbayangkan kelibat warga-warga pelarian Palestin yang terdampar di Hospital Amman dan Kem-Kem Gaza di Jordan yang sempat diziarahi suatu masa dahulu.

Betapa sungguh kalian pasti rindu akan kampung halaman kalian. Kami yang baru menjengah 3 hari disini sudah jatuh cinta dengan halaman ini, apatah lagi kalian.

Sehingga bertemu lagi. Ameen Ya Rab. Semoga kalian dan masjid-masjid mulia ini sentiasa dibawah peliharaan oleh Nya.

Semalam ada terbaca satu post tentang tawaran Ziarah Palestin, untuk pelajar Jordan. Dan semalam juga, ada beberapa yang inbox bertanyakan pendapat tentang ziarah kesana.

Ok. Sebetulnya aku bukan orang yang pakar tentang Palestin dan seisinya, telah ramai rakyat kita yang telah kesana, namun mungkin kerana aku jenis yang suka bercakap dan bertanya, jadi banyak perkara yang mereka (rakyat Palestin) luahkan sepanjang 3 hari berada disini. Selain daripada luahan hati Imam-imam di sana.

“Buat ape nk pergi Palestin? Dah la masuk lalu Israel, menyumbang kepada ekonomi Israel!”

Ok. Macam ni la, masa masuk melalui sempadan Jordan-Palestin, sempadan sememangnya dikawal oleh Israel. Ya, ada visa yang dikenakan (jika tidak silap), sekalipun dikenakan, berapa banyak sahaja yang dibayar jika dibandingkan dengan sedekah dan sumbangan yang dapat kita beri ketika di Palestin nanti?

Sumber ekonomi rakyat Palestin antara yang banyaknya adalah daripada pelancong-pelancong yang datang. Kemudian, hasil sedekah para pelancong yang datang ziarah.

Masih ingat lagi suasana di Al-Khalil (Hebron), ketika selesai ziarah Maqam Nabi Ibrahim & Nabi Ishak, kami telah diingatkan bahawa diluar ramai yang menunggu untuk menerima sedekah.

Mana tidaknya, boleh dikatakan sumber kewangan mereka hanya bersumberkan sedekah dan sumbangan orang yang datang ziarah. Kedai-kedai mereka ditutup, syarikat-syarikat dilarang buka. Mana-mana yang buka, akan diganggu oleh Tentera Israel.

Masing-masing berebut untuk dapatkan makanan ringan (hatta sebenarnya hanyalah coklat), jika dihulurkan wang kecil 1 dolar, hingga ada yang menolak rakan-rakan hingga jatuh. Ya, kerana 1 dolar. Mereka tiada pilihan lain. Kita lah pilihan mereka.

Itu belum dikira, Imam Masjidil Aqsa menggesa umat Islam agar tidak melupakan Masjidil Aqsa. Ramai ke Masjidil Haram dan Masjid Nabawi tetapi kenapa lupakan Masjidil Aqsa? Sedangkan menziarahinya adalah sunnah! Rakyat Palestin di Baitul Maqdis memerlukan sokongan umat Islam untuk terus berjuang.

Ditambah lagi kata-kata imam, Masjidil Aqsa terasa aman dan selamat dengan kehadiran pelancong yang menziarahi. Dengan adanya pelancong, tentera israel tidak akan sesekali menyerang Masjid. Menjadikan kami berasa lebih selamat dan tenang. Jemaah subuh kami pun bertambah-tambah.

Aku juga dahulu pernah berpendapat tiada keperluan untuk ziarah Baitul Maqdis, tetapi akhirnya Allah sendiri membuka sebab perjuangan untuk ziarah kota ini. Seterusnya Allah buka lagi hati aku untuk dengar rintihan-rintihan mereka.

Buat yang tiada hajat dihati, usahlah berkata buruk dan menghalang mereka yang ingin ziarah. Jika tiada kehendak membuat kebaikan, usah dihalang orang yang hendak berbuat kebaikan.

Baca lagi: Luahan Hati Seorang Anak Palestin Dihari Graduasi Ibunya Yang Telah Meninggal

LIKE dan FOLLOW Vocket di Facebook serta Instagram


‘Zinger Double Down’ Kembali Ke KFC Malaysia Minggu Hadapan

Keunikan pengalaman menikmati burger yang ditampilkan oleh KFC Zinger Double Down pasti masih lagi segar dalam ingatan anda. KFC Malaysia bakal kembali dengan menu tersebut dan pastinya anda yang lama ternanti-nantikan menu ini kembali teruja dengan berita tersebut.

Untuk pengetahuan anda, burger KFC Zinger Double Down merupakan burger yang unik kerana roti diganti dengan dua filet Zinger Hot & Spicy kegemaran ramai yang mengapit kepingan keju dan kepingan ayam rangup serta dicurah sos Cheezy Mayo KFC.

Setelah dua tahun menu ini tidak dipasarkan, kini ia akan dipasarkan semula atas permintaan daripada orang ramai. KFC Zinger Double Down ini akan tersedia di KFC terdekat anda bermula pada 27 Ogos 2019 ini hanya pada waktu yang terhad sahaja.

Menu ini menjadi kegemaran ramai orang sejak ia mula diperkenalkan di Malaysia pada tahun 2012. Bagi anda yang pernah terlepas peluang untuk menikmati KFC Zinger Double Down sebelum ini, jangan lepaskan peluang yang muncul kali ini.


Zipline Sambil Dukung Anak, Tindakan ‘Selfish’ Wanita Ini Cetus Kebimbangan Netizen

Ketika ini, makin ramai orang suka melakukan aktiviti extreme dan juga pergi ‘healing’ ke destinasi yang menenangkan. Sebut tentang aktiviti extreme, pasti anda ada terlihat video di TikTok yang memaparkan aktiviti zipline.

Terbaharu, tular sebuah video yang dikongsikan kembali di Twitter memaparkan seorang wanita bersama anaknya telah melakukan aktiviti zipline di Kuala Kubu Bharu.

Akta Kanak-Kanak ada menyatakan sekiranya kanak-kanak didedahkan kepada bahaya yg boleh mengakibatkan kecederaan, pihak terlibat boleh dihukum denda tak melebihi RM10,000 atau penjara tak lebih 5 tahun atau keduanya.

— MyWatch (@My_CrimeWatch) November 11, 2022

Menerusi video tersebut, dapat dilihat wanita terbabit mendukung anaknya dan memakai kelengkapan keselamatan tetapi dilihat tidak mempunyai ciri keselamatan tambahan.

Video terbabit telah meraih perhatian ramai orang dan rata-rata netizen berpendapat tindakan wanita itu tidak wajar kerana ia mendedahkan bahaya kepada anaknya.

1) kids that age doesnt need any experience like this. It’s unnecessary

2) selfish parents. This is totally for clout / keseronokkan parents / gedik

3) Is this zipline thingy has license? Bkn first time sukan extreme buat tkde lesen kt kkb. https://t.co/pyLZ98aKub

— skymuri.eth (lin) (@skymuri) November 11, 2022

Pernah juga bawak budak umur 3 tahun naik flying fox ni tapi cara attach harness video ni macam lain pulak…… https://t.co/cMe2QycusB

— نور اينتن (@intanwiduri98) November 11, 2022

Dah pernah try zipline ni and memang best but I wont risk my kids to join this activity with me. Dah la baby lagi. Apa la akak ni fikir 🤦🏻♀ https://t.co/Ch3ZJRnSr9

— Amirah Zin (@amirahzzin) November 11, 2022

Hello. Budak tu pakai harness attached to the adult kot. The only way budak tu boleh jatuh is both main-line and backup-line tu putus. Korang kalau mat saleh buat puji melambung.

Budak budak main basikal lajak dekat jalan-raya tu lagi bahaya daripada benda ni. https://t.co/6dxUnA3qAe

— Shukri Saleh (@ShukClimbWalls) November 11, 2022

Tidak hanya itu, rata-rata netizen berpendapat bahawa wanita terbabit mementingkan diri dan berasa bimbang akan keselamatan mereka serta persoalkan sama ada aktiviti terbabit mendapat kebenaran pihak berkuasa.

Segelintir netizen pula mengatakan bahawa anak wanita tersebut telah dipakaikan harness yang dipasangkan bersama dengan wanita itu dan kemalangan boleh terjadi jika tali utama dan tali ‘backup’ terputus.

Difahamkan, aktiviti terbabit mendapat kebenaran daripada pihak Jabatan Daerah dan JKR dimana satu dokumen dimuat naik oleh pemilik video.


Zirafah Putih Mati Dibunuh Oleh Pemburu Haram, Kini Hanya Tinggal Seekor Lagi Di Dunia

Kita sering dimomokkan oleh pemanasan global dan beberapa kejadian yang terjadi akibat daripada alam sekitar. Namun apa yang jelas, ramai orang sebenarnya tidak benar-benar peduli tentang alam semula jadi.

Zirafah putih terakhir di dunia dan anaknya dilaporkan telah ditemui mati dibunuh oleh pembunuh haram di Ishaqbini Hirola Conservancy, Kenya. Ini merupakan satu-satunya zirafah jenis ini.

Pengurus tempat ini, Mohammed Ahmednoor berkata, “Kami adalah satu-satunya komuniti di dunia yang penjaga zirafah putih.

“Kejadian ini adalah satu tamparan bagi memastikan langkah-langkah luar biasa yang akan diambil oleh komuniti untuk memulihara spesies unik ini dan ini juga wake up call untuk usaha pemuliharaan.”

So sad that some of us can kill rare animals for fun. #saynotopoaching #kenya #whitegiraffe pic.twitter.com/IQFqUOivwS

— Animal Act (@WanyamaPori) March 10, 2020

Mohammed turut memberitahu bahawa zirafah itu ditemui mati dalam keadaan yang tinggal hanya rangka selepas dibunuh oleh pemburu haram.

Zirafah spesis ini mula dijumpai pada tahun 2017 di pusat pemeliharaan dan di temui kali kedua pada Ogos 2019 ketika ia melahirkan anak.

Warna putih ini disebabkan oleh kejadian yang dipanggil Leucism, merupakan salah satu keadaan di mana warna pigmen di dalam badan mereka hilang.

Baca lebih lanjut mengenai pemburu madu di Gunung Himalaya. Klik pautan di bawah untuk membaca.

Kenali Suku Kulung, Pemburu Madu Ekstrim Di Gunung Himalaya

Harimau Malaya Mungkin Akan Pupus Dalam Jangka Masa Lima Tahun Lagi


Zizan Razak Dipilih Untuk Berlakon Filem Negara Seberang, ‘Kesempatan Keduda’

Pelakon dan pelawak terkenal Zizan Razak dilaporkan bakal muncul dalam filem dari negara seberang, Indonesia bulan hadapan. Filem berjudul ‘Kesempatan Keduda’ ini turut menampilkan barisan pelakon hebat dari negara seberang sepert Raffi Ahmad, Cut Meyriska, Bastian Stell, Marsha Aruan dan ramai lagi.

Zizan memegang watak sebagai seorang duda bernama Ken yang bercita-cita untuk menjadi pelakon dan akhirnya berkenalan dengan anak produser, Syafa. Hanya dengan menonton trailer filem tersebut kita dapat menjangkakan aksi-aksi yang membuatkan penonton tidak kering gusi lebih-lebih lagi dengan gabungan Raffi Ahmad dan Zizan Razak.

Tayang 11 Oktober 2018 di Bioskop! . . @raffinagita1717 @zizanrazak869 @cutratumeyriska @aruanmarsha @bastiansteel @aqilaherby2009real @awisuryadi @filmkesempatankeduda @rapictures.id . . #kesempatankeduda #filmkesempatankeduda #filmnasional #filmindonesia #Rapictures

A post shared by  Z I Z A N R A Z A K (@zizanrazak869) on Sep 10, 2018 at 3:57am PDT

Filem yang bakal menemui penonton di Indonesia pada 11 Oktober nanti telah menghadiahkan penonton dengan pelancaran muzik video mini runut bunyi filem ini yang menampilkan lagu terkenal di Indonesia dan Malaysia, Lagi Syantik dari Siti Badriah.


Zlatan Ibrahimovic Kini Bergelar Pemilik Sebuah Kelab Profesional Di Sweden

Selepas memuat naik satu video yang memaparkan gambar jersi kelab divisyen pertama Liga Sweden, Hammarby IF di laman media sosial Instagram, bekas pemain Manchester United, Zlatan Ibrahimovic dikhabarkan telah menandatangani kontrak sebagai pemain bersama kelab tersebut.

Namun, pemain berusia 38 tahun yang pernah tampil dalam beberapa kejohanan besar seperti UEFA Euro dan temasya Piala Dunia sebenarnya telah membeli saham sebanyak 50 peratus dalam AEG Sweden, sebuah syarikat yang memiliki Hammarby IF sekaligus menjadikan beliau pemilik bersama.

A post shared by  Zlatan Ibrahimović (@iamzlatanibrahimovic) on Nov 25, 2019 at 10:36pm PST

Menurut laporan BBC Reports, AEG Sweden turut memiliki kelab yang beraksi dalam saingan Major League Soccer (MLS) LA Galaxy, kelab yang diwakili oleh Zlatan selepas meninggalkan Manchester United. Selepas memuktamadkan proses pemilikan bersama, Zlatan nyata gembira apabila dapat bekerjasama dengan AEG bagi menguruskan Hammarby.

“Saya teruja apabila mempunyai peluang untuk meneruskan kerjasama saya bersama AEG sambil memberikan sokongan terhadap salah satu kelab terbaik serta mempunyai pengaruh di Sweden,” kata Zlatan Ibrahimovic.

Zlatan Ibrahimović investerar i AEG Sweden och blir delägare i Hammarby Fotboll AB. Läs mer på hammarbyfotboll.se.⠀ ⠀ @iamzlatanibrahimovic #bajen #hammarby #hammarbyfotboll

A post shared by  Hammarby Fotboll (@hammarbyfotboll) on Nov 26, 2019 at 11:08pm PST

Pada masa yang sama, presiden dan pengarah eksekutif AEG, Dan Beckerman menegaskan pihaknya akan terus mengekalkan baki saham yang dimiliki dan beliau juga teruja dapat bekerjasama bersama salah satu pemain terbaik dunia.

“AEG akan terus mengekalkan baki saham dalam Hammarby yang dimiliki oleh syarikat dan terus memberikan sokongan terhadap operasi serta perkembangan pasukan. Kini AEG akan bekerjasama bersama salah satu pemain yang paling dikenali dan dianggap ikon dalam dunia bola sepak,” kata Beckerman.

Baca artikel lain mengenai perkembangan bola sepak di rantau Eropah yang telah kami sediakan di sini:

‘Northern Quarter’ Jadi Inspirasi Jersi ‘Away’ Manchester United

Real Madrid Dedikasikan Jersi Away 2019/2020 Kepada Peminat

Jersi ‘Home’ Arsenal Musim Depan Tertiris


Bilik Hotel Ini Direkabentuk Untuk Anda Yang Mengembara Atas Urusan Kerja

Business traveler ialah pengembara yang ditanggung perbelanjaannya sepanjang perjalanan oleh syarikat tempat dia bekerja. Urusan kerja membuatkan mereka perlu pergi ke satu tempat ke tempat yang lain dan berada di satu tempat dalam satu tempoh masa tertentu. Ini bermakna golongan business traveler akan selalu meninggalkan rumahnya sendiri.

Memandangkan hotel menjadi rumah buat business traveler semasa bekerja di luar kawasan tempat tinggal, sebuah Hotel Zoku di Amsterdam, Belanda menyediakan bilik hotel yang tidak tipikal apabila menggabungkan elemen kerja dan tempat tinggal dalam satu ruang yang sama.

Dengan keluasan 323 kaki persegi, Zoku Loft XL memanfaatkan ruang ini buat business traveler yang mahukan tempat untuk tinggal, bekerja dan bersosial sambil ditawarkan kemudahan hotel. Ia seolah-olah sebuah pangsapuri mikro yang mempunyai loft dengan tangga yang boleh ditarik keluar apabila diperlukan.

Jika anda mahu menempah bilik hotel ini, klik di sini.


Zoo Negara Kini Tawar Tiket Masuk Percuma Bermula Hari Ini Pasti Buat Anda Teruja

Buat anda yang sudah lama mahu berkunjung ke Zoo Negara, ini masanya untuk anda terjah Zoo Negara bersama keluarga atau rakan-rakan anda.

Kenapa? Zoo Negara tawarkan tiket masuk percuma sebagai hadiah hari lahir khas untuk semua warganagera Malaysia. Maksudnya, anda boleh dapatkan tiket percuma ini dalam tempoh 30 hari selepas tarikh hari lahir anda.

Menarik, bukan? Anda hanya perlu membawa kad pengenalan dan tunjukkan di kaunter sebagai bukti tarikh lahir anda untuk tebus tiket percuma anda. Tunggu apa lagi? Jom kita terjah Zoo Negara bersama-sama.

Jika anda tidak tahu mahu pergi ke mana hujung minggu, kami kongsikan beberapa tempat yang anda boleh terjah. Klik sahaja pautan di bawah ini.

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota

Pengalaman Mengembara Ke Galaksi Bima Sakti Di Kaki Langit Kuala Kubu Bharu

3 Lokasi ‘Rahsia’ Kedai Makan Sedap Tepi Sungai Di Sekitar Selangor


Zoo Taiping Sambut Kelahiran 3 ‘Baby’ Harimau Malaya Di Musim PKP

Harimau adalah haiwan yang sangat sinonim dengan negara kita jadi tidak hairanlah jika setiap kali ada perkembangan atau berita tentangnya kita semua akan teruja untuk mendengarnya.

Walaupun populasinya di seluruh dunia dilaporkan semakin menurun, namun kita amat bertuah kerana negara kita masih mempunyai kucing besar ini dan ada dalam kalangan mereka yang masih mampu membiak seperti yang berlaku di Zoo Taiping baru-baru ini.

Pihak Zoo Taiping dalam satu hantaran di Facebook mereka pada awal bulan ini mengumumkan kehadiran tiga ekor anak Harimau Malaya di dalam musim tempoh Perintah Kawalan Pergerakan (PKP) pada 12 April lalu.

Menurut hantaran tersebut, tiga anak harimau tersebut dilahirkan oleh ibunya seekor Harimau Malaya dewasa berusia 11 tahun yang turut dilahirkan di Zoo Taiping & Night Safari pada tahun 2009.

Tambah menggembirakan kesemua ibu dan anak harimau itu dilaporkan berada dalam keadaan baik dan stabil dengan berat anak-anak harimau tersebut berada dalam anggaran seberat 700 gram hingga 900 gram.

Perkongsian status tersebut dan gambar-gambar anak harimau yang baru dilahirkan beberapa minggu di Facebook zoo tersebut mendapat perhatian netizen dan menyaksikan ia dikongsi sehingga 2000 kali dan mendapat komen positif daripada netizen.

Bukan saja teruja dengan kelahiran anak-anak harimau tersebut, malah ada juga netizen yang berjenaka mengucapkan selamat berpantang kepada si ibu harimau.

Kehadiran tiga ‘baby harimau’ itu juga menjadikan Zoo Taiping kini mempunyai sejumlah lapan ekor harimau Malaya yang menetap di sana. Mendengar perkhabaran pun sudah gembira dan teruja, apatah lagi jika dapat melihat sendiri haiwan yang turut dikenali sebagai ‘pak belang’ dalam cerita-cerita dongeng dan rakyat di negara kita.

Bagaimanapun,mereka yang berkira dan merancang untuk melihat sendiri anak-anak harimau yang comel ini selepas musim PKP tamat mungkin terpaksa menunggu sedikit masa sebelum dibenarkan berbuat demikian.

Menurut temubual bersama MalayMail, pengarah zoo Dr Kevin Lazarus berkata pengunjung perlu menunggu sehingga September ini untuk melihat sendiri anak-anak harimau tersebut.

Ini jelasnya kerana anak-anak harimau ini pada kebiasaannya memerlukan masa sehingga lima bulan untuk dibenarkan keluar. Tambah menarik, beliau juga turut mendedahkan jantina anak harimau tersebut yang menurutnya merupakan seekor jantan dan dua ekor betina.

Dunia sebelum ini dikejutkan dengan perkembangan Harimau Malaya bernama Nadia yang berada dalam jagaan sebuah zoo di New York dikesan positif COVID-19. Baca perkongsian kami di bawah untuk membaca mengenainya.

Harimau Malaya Yang Bernama ‘Nadia’ Diuji Positif COVID-19 Di New York

Harimau Malaya Mungkin Akan Pupus Dalam Jangka Masa Lima Tahun Lagi


Android P Bakal Menyokong Smartphone Yang ‘Diinspirasikan’ Daripada iPhone X

Disaat Android Oreo masih lagi bukan menjadi sistem operasi majoriti pengguna Android, Google nampaknya telah bersedia untuk menawarkan ‘teknologi terbaru’ buat Android P yang bakal tiba pada tahun ini.

Berdasarkan pelan yang diumumkan, Android P kemungkinan besar bakal menawarkan kemaskini serta sokongan buat smartphone Android yang mempunyai notch sepertimana Apple iPhone X. Ironinya langkah ini dibuat setelah notch Apple iPhone X dianggap huduh dan menjadi bahan troll oleh orang ramai.

Selain itu, Android P bakal dibangunkan dengan pengfokusan kepada software serta turut menyokong smartphone dengan dwi skrin dan skrin boleh lipat. Buat pengguna Google Pixel, anda berpeluang menjadi yang terawal menggunakan Android P apabila mula dikeluarkan pada bulan Mac ini menerusi versi developer preview.

Melihat kepada perjalanan smartphone, nampaknya Apple masih lagi berjaya menjadi trendsetter disebalik jumlah penjualan yang menurun serta dianggap kurang inovasi. Bagaimana pula dengan anda? Adakah smartphone yang mempunyai notch bakal menjadi pilihan anda yang seterusnya?


Andy Lau Ucap Tahniah Atas Kejayaan Hantu Kak Limah

Berikutan kejayaan yang dikecapi oleh filem Hantu Kak Limah, bintang ternama Hong Kong iaitu Andy Lau mengucapkan tahniah kepada tenaga kerja Hantu Kak Limah melalui Penerbit Eksekutif Infinitus Gold, Gayatri Su-Lin Pillai menerusi aplikasi Whatsapp.

Menurut Gayatri Su-Lin Pillai, Andy Lau mengucapkan tahniah serta meluah rasa bangga atas kejayaan yang dicapai oleh filem Hantu Kak Limah yang berjaya merekod kutipan sebanyak RM35 juta sejak mula ditayangkan.

Gayatri dan Andy selalu berhubung antara satu sama lain kerana mereka sebagai salah seorang pengasas syarikat tersebut selalu berbincang urusan kerja bersama.

Bagi yang tidak mengenali Andy Lau, beliau merupakan pelakon, penyanyi, lirik dan penerbit di Hong Kong. Beliau telah menjadi salah satu pelakon filem paling berjaya di Hong Kong sejak pertengahan 1980-an, yang mempersembahkan lebih daripada 160 filem sambil mengekalkan kerjaya nyanyian yang berjaya pada masa yang sama. Pada tahun 1990-an, beliau dilabel oleh media sebagai salah satu daripada ‘Four Heavenly Kings of Cantopop’ dimana ianya merujuk kepada 4 bintang besar hiburan Hong Kong iaitu Andy Lau, Jacky Cheung, Aaron Kwok dan Leon Lai.


11 Perkara Perlu Dipertimbang Sebelum Anak Muda Beli Rumah Pertama

Wahai anak muda, ikut 11 nasihat ini untuk mudah membeli rumah pertama

1. Pastikan loan pertama yang anak muda buat dengan bank adalah loan rumah.

Bukan loan kereta. Ini adalah kerana loan kereta akan menyebabkan komitmen anak muda semakin tinggi dan kelayakan di pihak bank untuk beli rumah semakin berkurangan.

Kalau nak pakai kereta jugak, pastikan guna nama orang abang ke, kakak ke, ayah ke. Asalkan bukan nama kita. Nak senang lagi, mintak nak sambung bayar kereta mereka je.

2. Kalau anak muda ada buat bisnes, pastikan customer bank in ke akaun company ye.

Bukan akaun personal anak muda. Kalau customer bank in ke akaun personal, ianya TAKKAN dikira sebagai INCOME. Jadi, rugilah kat situ.

Kalau ada yang terlepas juga, transfer la balik masuk ke akaun company dengan nota ‘CASH SALES’.

Kalau tengah makan gaji, dan dalam masa yang sama ada bisnes sendiri, daftarkan jugak company tu. ENTERPRISE saja dulu pun dah cukup.

3. Kalau anak muda ada buat bisnes sendiri, pastikan tetapkan Gaji untuk diri sendiri dan bayar kwsp kepada diri sendiri.

Bila apply loan bank nanti, akan ada 2 jenis income anak muda. Iaitu income dari bisnes, dan income dari gaji sendiri.

Untuk pembayaran gaji, gunakan cek company untuk bayar. Elakkan transfer secara online saja. Dan pastikan buat payslip dan cop sekali.

4. Jangan cepat terpengaruh untuk ambik pinjaman ASB atau pinjaman peribadi.

Sebab pinjaman jenis inilah yang selalunya menjadi faktor yang menyebabkan bank tolak permohonan pinjaman untuk beli rumah kita.

Kalau nak ambil ASB pinjaman juga, pastikan lepas lulus pinjaman rumah, baru lah ambik sekali.

Bagi saya, kalau ada merancang untuk membeli hartanah kedua, jangan ambil pinjaman ASB lagi. Sebab biasanya pihak bank akan tawarkan kepada kita selepas kita lulus pinjaman rumah pertama kita.

Tapi lain lah kalau income anda besar, kalau sekadar ambil pinjaman ASB dan bayaran bulanan tidak memberi kesan besar terhadap DSR anda, tak mengapa.

5. Untuk rumah pertama, pastikan anda beli untuk tujuan investment.

Kenapa saya kata macam tu? Sebab kalau anak muda beli untuk duduk sendiri, ianya akan jadi perbelanjaan untuk anak muda.

Lain lah kalau anak muda beli secara tunai je kan. Investment pula terbahagi kepada dua. Sama ada Cash Flow atau Capital Gain.

Sekiranya anak muda memilih untuk cash flow investment. Maksudnya anak muda sewakan rumah tersebut kepada orang lain. Pastikan sewa yang diberikan tidak kurang dari bayaran bulanan kepada bank.

Satu lagi ialah Capital Gain. Ini bermaksud, anak muda beli rumah pada tempoh tertentu, dan bila nilai rumah tersebut meningkat, anak muda jual / flip rumah tersebut dan mendapat untung daripada jualan tersebut. Cara ini dipanggil Capital Gain.

Baca: Masalah Anak Muda Untuk Beli Rumah Pertama

6. Elakkan daripada letak nama bersama suami dan isteri semasa membeli rumah.

Ini kerana, setiap orang hanya layak untuk dapat loan 90% untuk 2 buah rumah saja. Kalau rumah ke 3, hanya dapat loan 70% sahaja.

Ini bermakna kalau ikutkan peraturan, sepasang suami isteri akan dapat beli 4 buah rumah.

Tapi kalau gabung nama, ianya akan jadi 2 buah rumah saja untuk dapatkan loan 90%. Jadi, rugilah anda.

Percaturan yang betul untuk suami isteri ialah beli 4 buah rumah, 1 untuk duduk sendiri, dan 3 lagi untuk disewakan.

Untung daripada sewa rumah tersebut buat bayar bulanan rumah yang anda duduk tersebut. Bukan ke macam duduk percuma macam tu?

Rekod CCRIS adalah satu rekod dari Bank Negara yang mengumpul senarai hutang-hutang kita dengan institusi kewangan di Malaysia.

Untuk memudahkan anda, sebelum anda ambil keputusan untuk buat loan rumah, pastikan anda semak dulu rekod CCRIS anda sendiri.

Nanti anda akan nampak senarai hutang anda dan disebelahnya senarai bayaran bulanan anda. Kalau 0, bermakna rekod anda bersih. Anda memang seorang yang berdisipilin.

Kalau 1, ini bermaksud ada 1 bulan tertunggak, begitu jugak 2,3,4 dan seterusnya. Cara nak buat semakan ialah dengan pergi ke Bank Negara dan guna mesin yang disediakan.

Atau sekarang boleh apply secara online saja.

8. Ada TIGA jenis rumah yang anda boleh beli

PERTAMA, rumah undercons (bermaksud under construction). Biasanya rumah undercons sesuai untuk orang yang plan untuk buat FLIPPING (jual balik) bila dah siap nanti.

Kalau anda cari rumah yang ada diskaun 7%, maka anda hanya perlu keluarkan modal 3% sahaja.

Kalau dapat cari rumah yang dapat diskaun 10%, maka tak perlu nak keluar modal bayar deposit.

KEDUA, rumah subsale. Bermaksud rumah yang dah siap dan dah ada nama orang lain punya.

Untuk rumah jenis subsale ini, modal yang sangat besar diperlukan. Kalau rumah tu harganya RM500,000 , maka deposit sebanyak RM50,000 diperlukan. Ditambahkan lagi dengan legal fees, dll.

KETIGA ialah rumah lelong. Diantara ketiga-tiga jenis ini, rumah lelong mempunyai risiko yang sangat tinggi. Tapi takpe high risk, high lah return dia.

Kalau menang bidaan lelong jauh lebih murah dari harga market, untung besarlah anda. Untuk jenis rumah lelong, anda perlu buat kajian dari segi harga pasaran, keadaan rumah, kejiranan dan lain-lain sebelum commit untuk join bidaan.

Kalau tanya saya, saya lebih suka beli rumah UNDERCONS.

9. Sekiranya anda memilih utk membeli rumah under cons, maka pilih lah developer yang besar-besar saja.

Contohnya seperti SP Setia, IJM Land, Sime Darby, Worldwide dan lain-lain. Sebab pertama kenapa perlu pilih developer ini ialah risikonya kurang.

Maksudnya, risiko untuk projek terbengkalai sangat rendah. Kalau pilih developer yang tak ada nama, risikonya sangat tinggi kerana mereka mungkin kekurangan modal atau ada masalah-masalah lain dan menyebabkan projek tersebut boleh terbengkalai. Kita juga yang rugi nanti.

Sebab kedua, kalau developer besar mereka biasanya menyediakan banyak benefit kepada pembeli hartanah mereka.

Sebagai contoh, diskaun 5%-10%, free aircond, alarm system, vinyl floor dan macam-macam lagi.

Tambahan lagi, developer besar biasanya akan menyediakan kemudahan yang banyak di sesebuah taman perumahan yang mereka tengah develop.

Tengok lah contoh SP Setia. Beruntungnya orang beli rumah di setia alam ni. Betapa banyaknya kemudahan-kemudahan baru yang mereka dapat. Contohnya, ada mall, masjid, bank-bank, taman-taman, dan macam-macam lagi.

10. Beli rumah ikut kemampuan. Jangan ikut nafsu

Ye lah, kadang-kadang kita cepat terpengaruh dengan kawan-kawan yang beli rumah besar, kita pun nak beli rumah besar jugak. Pinjaman bank mungkin boleh lulus.

Tapi bila masuk bab bayaran bulanan, ianya sangat-sangat membebankan anda. Komitmen bulanan lebih tinggi daripada pendapatan yang anda dapat. Last-last, tertunggak!

Jadi, untuk elakkan perkara ni berlaku, sebelum ambil keputusan untuk membeli mana-mana rumah, pastikan anda buat kiraan terlebih dahulu tentang kemampuan pendapatan bulanan anda untuk membayar rumah tersebut nanti.

11. Kebiasaannya kalau loan untuk rumah pertama, bank nak lihat rekod ccris anda.

Bergantung kepada sesetengah bank jugak. Sekiranya anda tidak pernah buat pinjaman dengan bank, maka rekod CCRIS anda kosong. Dan bank tidak dapat menilai macamana disiplin anda dalam pembayaran loan.

Jadi, sekiranya masalah ni terjadi kepada anda, ada 2 cara yang anda boleh buat.

PERTAMA, anda mohon saja kredit kad dan guna. Cara guna kredit kad yang betul ialah, swipe di siang hari, dan malamnya terus bayar balik kredit kad tersebut.

Ini untuk mengelakkan anda terlupa untuk buat bayaran.

KEDUA, buat pinjaman peribadi dalam jumlah yang paling rendah di Easy RHB. Dengan cara ni, bank akan nampak track record yang anda merupakan seorang pembayar hutang yang baik.

Baca lagi: 10 Tip Beli Rumah Pertama Pada Usia 25 Tahun


‘Anechoic Chamber’ Tempat Paling Sunyi Di Dunia Dan Kenapa Ia Dicipta

Tempat yang sunyi sering dikaitkan dengan ketenangan, tetapi bagaimanakah jika ia terlalu sunyi? Ini jawapan untuk persoalan tersebut. Di Amerika, terdapat tempat yang dipanggil Anechoic Chamber iaitu tempat paling sunyi di dunia pernah dicipta. Anechoic Chamber memiliki tahap kesunyian yang luar biasa, sesiapa yang berada di dalamnya boleh mendengar degupan jantung, hembusan nafas bahkan bunyi aliran darah sendiri. Erti kata lain, tiada apa-apa bunyi di sini melainkan nyanyian tubuh sendiri.

Ramai yang beranggapan bahawa memasuki ruangan ini boleh mengundang bahaya. Oleh kerana terlalu sunyi, apa yang ditakutkan adalah munculnya gangguan halusinasi. Sesiapa yang masuk ke sini harus keluar dengan cepat kerana bimbang akan mengalami ganguan jiwa. Pada tahun 2015, Guinness World Records telah mengiktiraf Anechoic Chamber sebagai tempat paling sunyi di dunia.

Ternyata suasana terlalu sunyi itu juga tidak bagus. Ketika berada di dalam Anechoic Chamber, anda tidak akan mendengar satu pun bunyi. Jika anda memang seorang pencinta ketenangan, ia mungkin syurga buat anda tetapi hanya untuk beberapa minit.

Hal ini kerana Anechoic Chamber memiliki rekabentuk dinding yang unik. Tidak seperti dinding rata biasa yang masih boleh melantunkan suara sehingga tetap menghasilkan bunyi, Anechoic Chamber terdiri daripada dinding berbentuk prisma segitiga tirus yang menutup keseluruh permukaan. Ini menyebabkan setiap bunyi yang melantun ke dinding seolah-olah terus dibunuh. Tidak hanya bunyi, gelombang elektromagnetik turut menerima kesan yang sama jika berada di ruangan ini.

Pada asalnya, Anechoic Chamber diciptakan khas untuk syarikat Microsoft di mana ruangan ini digunakan sebagai makmal untuk menguji produk seperti komputer, X-Box serta Hololens. Namun, kini penggunaan Anechoic Chamber digunakan secara meluas oleh syarikat-syarikat besar terutama yang melibatkan ujian bunyi.

Selain daripada digunakan untuk menguji produk, Anechoic Chamber juga dipakai sebagai ruang isolasi oleh para angkasawan. Mereka akan diuji untuk cuba menyesuaikan diri berada di tempat yang betul-betul sunyi seolah di ruang angkasa. Jika mereka mampu bertahan dalam waktu yang ditentukan, maka salah satu dari syarat menjadi angkasawan berjaya dipenuhi.

Mahu rasa tenang dan pernah teringin untuk ke tempat paling sunyi di dunia? Abaikan, majoriti yang pernah masuk ke sini dengan tujuan tersebut akhirnya mengalami ketakutan sendiri. Terbukti, terlalu sunyi juga tidak memberi ketenangan.


‘Angel Has Fallen’ Pamer Aksi Lebih Mendebarkan

Hari yang dinanti-nantikan sudah tiba. Filem Angel Has Fallen sudah pun ditayangkan di seluruh Malaysia. Filem ini merupakan filem ketiga franchais Fallen selepas Olympus Has Fallen dan London Has Fallen. Bagi anda peminat filem genre aksi dan francais Fallen, filem Angel Has Fallen kali ini wajib ditonton oleh anda.

Angel Has Fallen mengisahkan ejen perisik Mike Banning (Gerard Butler) sendiri berdepan dengan ancaman. Mike Banning telah menjadi seorang pelarian kerana telah dituduh cuba membunuh presiden baharu Amerika Syarikat Allan Trumbull (Morgan Freeman) yang juga merupakan kawannya.

Maka, Mike Banning perlu mencari dalang disebalik tuduhan yang dilemparkan ke atasnya dan dia perlu membuktikan dirinya tidak bersalah.

Jangan risau kerana kami tidak akan bercerita secara menyeluruh akan filem ini untuk mengelakkan daripada merosakkan pengalaman anda menonton filem ini. Malah kami merasakan adalah lebih baik anda menonton dan merasai sendiri pengalaman menonton filem ini. Kami hanya akan bercerita tentang pengalaman kami menonton filem ini dan menyentuh beberapa aspek sahaja.

Walaupun plot cerita ini dapat diteka oleh segelintir pihak tetapi ia tampih dengan konflik yang lebih mendalam. Malah, jika dibandingkan dengan franchais sebelum ini, filem kali ini lebih baik. Bagi kami, pertemuan antara Mike dan ayahnya merupakan satu babak yang cukup mengharukan dan fresh kerana dalam filem sebelumnya tiada.

Pada awal filem lagi telah disajikan dengan adegan tembak menembak. Keseluruhan filem ini padan dengan adegan aksi dan pasti akan membuat anda fokus kepada filem. Adegan paling menarik perhatian adalah adegan serangan ratusan dron yang dikawal sungguh menakjubkan.

Apa yang kami suka tentang filem ini adalah ia memaparkan nilai tanggungjawab dan kesetiaan. Kita dapat lihat sifat kesetiaan Banning sebagai status ejen prisik negara yang bertanggungjawab ke atas keselamatan pemimpin negara, dia tidak lupa juga peranan sebagai bapa melindungi keselamatan keluarganya.

Bagi kami, penampilan Nick Nolte sebagai ayah Mike Banning cukup mencuri perhatian. Mungkin penampilan ayah Mike Banning menimbulkan sedikit konflik kepada watak Mike Banning, tetapi wataknya tetap berjaya mencuri tumpuan walaupun tidak banyak adegan. Malah, jenaka yang dibawa ketika adegan Clay Banning bersama Mike ‘just nice’ dan menghiburkan.

Angel Has Fallen akan membuatkan anda terhibur sepanjang masa dan anda pasti tidak akan bosan. Malah, anda juga tidak akan berasa rugi dan rasa ‘worthy’ dalam setiap sen yang dikeluarkan untuk menonton filem ini.

Laman kritik filem turut memberikan respon positif kepada Angel Has Fallen dan begitu juga kami. Kami berikan Angel Has Fallen ini 7.5/10 kerana adegan aksi yang dipaparkan sangat memuaskan hati. Jangan keluar dahulu dari pawagam kerana terdapat end credit di akhirnya.

Di bawah kami senaraikan trailer untuk filem yang bakal ditayangkan di pawagam tidak lama lagi

Tonton Trailer Rasmi Terakhir ‘IT: Chapter Two’

Tonton Trailer Terbaharu Filem ‘Rambo: Last Blood’


Angelina Jolie Dalam Rundingan Sertai Marvel

Nampaknya Marvel sedang merancang sesuatu yang hebat selepas Avengers: Endgame. Dikhabarkan pelakon Angelina Jolie sedang dalam fasa rundingan dengan pihak Marvel Studios untuk membintangi filem The Eternals.

Pengarah baharu dalam dunia Hollywood, Chloe Zhao diberi kepercayaan untuk mengemudi filem ini. Jack Kirby adalah pencipta di sebalik watak-watak The Eternals dan kumpulan ini mungkin kurang dikenali ramai.

BREAKING: Angelina Jolie is reportedly in talks to star in @MarvelStudios' THE ETERNALS movie! https://t.co/j07ux5szZQ pic.twitter.com/paZDTSfkBU

— MCU Direct (@MCU_Direct) March 28, 2019

Butiran tentang filem ini masih tidak didedahkan dan watak apa yang akan dilakonkan oleh Angelina Jolie juga masih tidak diumumkan. Jika Angelina bersetuju untuk berlakon dalam The Eternals, filem ini bakal menjadi filem superhero pertama beliau.

Angelina akan muncul terlebih dahulu dalam filem Maleficent: Mistress of Evil yang akan ditayangkan di pawagam awal tahun hadapan. Siapa pula pelakon yang akan digandingkan bersama Angelina dalam The Eternals nanti?


Anggap Sebagai Rezeki Anak-Anak, Pemilik Baharu Tidak Menyesal ‘Swap’ Tanahnya Dengan RX-Z

Pada minggu lalu kisah seorang lelaki berjaya menjual Yamaha RX-Z ‘Catalyzer’ dengan menukar motosikalnya dengan sebidang tanah di Bukit Abal, Pasir Puteh, Kelantan menjadi perbualan warganet.

Orang ramai memberikan pelbagai reaksi terhadap ‘kisah luar biasa’ itu. Ramai yang beranggapan pertukaran itu merupakan ‘satu kerja gila’, bagaimanapun ada sekumpulan kecil berpendapat itulah ‘nilai’ sebuah motosikal RX-Z pada hari ini.

Bagi mendapatkan kisah lanjut, UtusanTV menghubungi Nik Mohd Zulkifli Mohd Noor, pemilik asal yang menjual motosikal RX-Z ‘Catalyzer’ tersebut.

Menurut Zulkifli, dia sememangnya memiliki hobi mengumpul Yamaha RX-Z. Sehingga kini terdapat 15 buah model motosikal itu di kediamannya bagi kegunaan harian.

Pada mulanya Zulkifli menyangkakan rakannya yang dikenali sebagai ‘Abang Mat’ sekadar bergurau mahu memiliki sebuah motosikal RX-Z.

“Abang Mat cakap, Boss Lee (Zulkifli) bagi lah saya RX-Z comel-comel sebiji, awak ini jutawan RX-Z.

“Saya cakap balik yang dia itu jutawan tanah hanya sebagai gurauan. Kemudian Abang Mat kata mahu ‘swap’ tanah dengan RX-Z,” katanya ketika dihubungi UtusanTV.

Tambah Zulkifli lagi, Abang Mat merupakan rakan kepada isterinya sejak zaman sekolah dan telah mengenalinya lebih dari 15 tahun.

Untuk makluman, pertukaran itu melibatkan sebuah lot tanah berkeluasan 487 meter persegi dengan sebuah RX-Z bernilai kira-kira RM30,000 pada hari Rabu dengan nilai tanah sekitar RM50,000 hingga RM70,000.

“Saya siap tanya dengan Abang Mat lagi ketika di pejabat tanah sama ada dia menyesal atau tidak ‘swap’ dengan RX-Z.

“Abang Mat kata tiada ‘u-turn’ balik. Saya anggap ini rezeki anak-anak,” ujarnya.

Meskipun harga tanah mempunyai nilai lebih tinggi daripada RX-Z tersebut, mereka tetap meneruskan urusan jual beli dan lebihan nilai itu dianggap sedekah daripada Abang Mat.

Katanya, Abang Mat yang bekerja sebagai peniaga itu sememangnya dikenali ramai sebagai seorang yang suka bersedekah dan pemurah.

“Dia memang seorang yang kaya kerana memiliki banyak tanah. Alhamdulillah, sekarang ini, geran tanah pun sudah berjaya ditukar kepada nama saya,” kata Zulkifli yang menetap di Melor.

Walaupun ramai yang mengecam tindakan Abang Mat kerana menukarkan sebidang tanah dengan sebuah motosikal — bagi Zulkifli itu hak masing-masing.

“Mereka nak kecam itu hak dia, janji beras di dapur tidak habis, ini rezeki masing-masing,” katanya.

Terdahulu seorang pemilik RX-Z mendapat ‘durian runtuh’ apabila ada pembeli sanggup menukarkan tanahnya bagi mendapatkan motosikal tersebut.

‘Swap’ RX-Z Dengan Tanah Lot Di Kelantan, Tindakan Penjual Ini Buat Netizen Terkejut

Mahu Jual RX-Z RM20,000 Untuk Bina Surau, Lelaki Ini Mencari ‘Sahabat Saham Akhirat’

Jelajah Seluruh Negara Cari Alat Ganti, Pemuda Ini Buka Mulut Cabaran Bina Semula RX-Z RM70,000


Anggaran Harga Asus ROG Phone Apabila Tiba Di Malaysia

Sejak mula diperkenalkan, Asus ROG Phone berjaya menjadi idaman para gamers di luar sana. Penawaran spesifikasi yang tinggi, rekabentuk yang menarik ditambah pula dengan gaming mode antara yang membuatkan ramai yang menantinya.

Terbaru, berdasarkan laporan ASUS ROG Phone bakal ditawarkan di Finland dengan harga sekitar  €999 (~RM4,732). Set yang ditawarkan ini didatangkan bersama headphone yang khas daripada Asus ROG bernilai €199 (~RM942.70).

Berdasarkan harga yang ditawarkan, Asus Malaysia yang terkenal dengan harga penawaran harga berpatutan bagi telefon pintar keluaran mereka sebelum-sebelum ini dijangka akan menawarkan ASUS ROG Phone pada tanda harga dibawah RM4,000. Harga ini tertakluk kepada model telefon sahaja tanpa aksesori tambahan.

Dari segi spesifikasi, ASUS ROG Phone berjaya menawarkan spesifikasi yang terbaik bagi sebuah telefon pintar Android yang turut disertakan dengan ciri gaming. Penggunaan processor Snapdragon 845, RAM 8 GB bakal membolehkan pengguna bermain game dengan lancar tanpa sebarang masalah. Dari segi kapasiti bateri,model ini turut disertakan dengan bateri bersaiz 4000 mAh.

Features X-Mode turut disediakan khas buat model ini dimana anda boleh meminimumkan penggunaan memori dan membuang data yang tidak diperlukan serta memfokuskan kepada aplikasi berasaskan game. Ini yang gamers mahukan bukan?


Ini Anggaran Harga Kereta Selepas Kerajaan Mansuhkan Cukai Jualan Kereta 100%

Bersempena dengan Pelan Pemulihan Ekonomi Jangka Pendek, Perdana Menteri Tan Sri Muhyiddin Yassin telah mengumumkan pengecualian cukai jualan kereta pemasangan tempatan (CKD) serta yang pemasangan luar negara (CBU).

Menerusi kenyataan yang dibuat, cukai jualan bagi model CKD bakal dimansuhkan cukai jualan sebanyak 100% manakala model CBU akan menerima pemansuhan cukai jualan sebanyak 50% bermula 15 Jun sehingga 31 Disember 2020 ini.

Pengumuman yang dibuat ini sekaligus berjaya membuatkan para netizen teruja khususnya mereka yang tidak terjejas dari segi ekonomi sempena musim COVID-19. Pelan ini juga dibuat dalam usaha untuk merancakkan ekonomi automotif.

Di sebalik pemansuhan cukai jualan kereta yang diumumkan kenderaan, haruslah diketahui bahawa cukai kereta terdiri daripada beberapa cukai merangkumi cukai import sebanyak 30%, cukai eksais iaitu sebanyak 75% hingga 105% bergantung kepada cc kenderaan serta cukai jualan sebanyak 10%.

Dalam usaha untuk mendapatkan harga anggaran penurunan harga kereta,  laman Paul Tan tampil dengan perbandingan situasi yang berlaku dengan tax holiday seperti yang pernah dibuat pada tahun 2018.

Menerusi perbandingan yang dibuat, Perodua Myvi 1.5 Advance AT yang ditawarkan dengan RM54,090 termasuk SST pada 2018 telah ditawarkan dengan harga RM52,186.23 menerusi harga sempena tax holiday sekaligus menjimatkan pengguna sebanyak RM1,903.77 atau 3.52%.

Begitu juga dengan Honda City 1.5V yang ditawarkan dengan harga RM86,893 termasuk SST telah dijual dengan harga RM84,205. Perbezaan sekitar RM2,688 atau 3.09% antara yang bakal dijimatkan pengguna menerusi pelan terbaru kerajaan ini.

Dalam erti kata lain, pengecualian cukai kereta yang diumumkan ini bakal menurunkan harga kereta kurang daripada 10% dan bukanlah sehingga 50% yang merangkumi kesemua cukai kenderaan. Sama-sama kita nantikan pengumuman lanjut daripada pihak syarikat automotif serta harga baharu sempena pelan yang diumumkan pihak kerajaan.

Berita pelancaran Mercedes-AMG pada minggu ini berjaya membuatkan orang ramai teruja serta berhajat untuk memilikinya.

Mercedes-Benz Malaysia Lancarkan AMG A 45 S Edition 1 Dengan Harga RM459,888

1,275 Honda Civic Dan 197 Proton X70 Bakal Diterima PDRM Secara Berperingkat


‘Anggaran RM21 Juta Habis’ – Netizen Puji Cara Anak Waris Ini Tenangkan Mangsa ‘Scam’ Visa Haji

Semalam, kira-kira 380 bakal jemaah haji terkandas di Lapangan Terbang Antarabangsa Kuala Lumpur (KLIA) sejak pagi Khamis dipercayai menjadi mangsa penipuan sebuah agensi pelancongan.

Mereka yang berkumpul di Aras 5, Balai Pelepasan KLIA dipercayai menggunakan visa furada untuk menunaikan haji dan tidak melalui Lembaga Tabung Haji (TH).

Menurut seorang jemaah yang hanya mahu dikenali sebagai Adi, agensi pelancongan telah meminta semua jemaah di bawah kendaliannya untuk datang ke KLIA pada Khamis kerana penerbangan dijangka berlepas pada pukul 4.30 petang, namun kemudiannya dimaklumkan telah ditangguh ke pukul 7 malam.

“Semakan kami mendapati penerbangan terakhir ke Jeddah, Arab Saudi adalah pada kira-kira 6 petang tadi dan sehingga saat ini kami tidak dimaklumkan apa-apa oleh wakil agensi pelancongan,” katanya.

Menurutnya, mengikut perancangan awal, mereka sepatutnya ke Jeddah pada Selasa lepas namun ditangguhkan atas alasan ada dokumen yang masih tidak lengkap.

Beliau berkata, bakal jemaah juga tidak pernah ditunjukkan tiket penerbangan dan visa untuk menunaikan haji. Ada di antara mangsa yang sanggup gadai kebun dan guna habis duit EPF untuk tunaikan haji ini. Namun harapan itu bakal terkubur.

Agent tipu jemaah dengan visa Furada sedangkan musim haji kali ini visa ini tidak dibenarkan#fyp #tiktokmalaysia #movenpickhotelklia #hajj2022 #1443hijriah #labbaikalhummalabbaik #haji #movenpickhotelklia

Dalam satu video yang tular di TikTok, seorang pemuda dipuji kerana menenangkan para waris lain yang marah kerana ditipu oleh wakil agensi haji yang tidak muncul tiba seperti yang dijanjikan.

“Kita sudah berada depan IPD. Berdasarkan maklumat daripada pegawai, saya minta wakil daripada setiap keluarga untuk buat report (laporan). Tempoh yang kita berikan kepada wakil agensi sudah habis. Saya minta wakil untuk pergi buat laporan dan jika polis tahan, kata ini hak saya untuk buat laporan juga,” terangnya.

“Saya minta salinan laporan itu juga dikumpulkan kepada saya. Saya dapat tahu ejen yang menipu. Tetapi saya tidak boleh sahkan sama ada betul mereka mahu lari daripada masalah atau pun tidak. Ini hak tuan-tuan. Hak tuan-tuan telah diambil.

Sekurang-kurangnya kita nak dapatkan refund dan pasport. Saya kira anggaran 360 jemaah didarab dengan RM60,000 bersamaan RM21 juta telah habis,” tambahnya lagi.

Netizen berkata ketika suasana tegang seperti ini, perlu ada seorang yang seperti ini yang memberi arahan supaya urusan dapat berjalan dengan lebih tersusun.

Tabung Haji (TH) sebelum ini telah mengeluarkan amaran supaya tidak terpedaya dengan agensi yang menjanjikan visa furada. TH menasihatkan orang ramai menggunakan khidmat Pengelola Jemaah Haji (PJH) yang berlesen dengan TH supaya perkara tidak diingini dapat dielakkan.

Visa furada ialah visa yang diuruskan sendiri dan dilaporkan dikeluarkan oleh Arab Saudi tanpa melibatkan jumlah kuota yang diperoleh TH. Difahamkan Arab Saudi masih tidak mengeluarkan visa furada kepada jemaah haji sejak 2019 dan diharap semua lebih berhati-hati dengan ‘janji-janji’ agensi yang menawarkan pakej haji.

Netizen juga mahu pelaku dikenakan tindakan keras kerana mengecewakan ramai bakal jemaah haji dengan tawaran palsu. Baca lagi pautan di bawah.

Hampir 400 Mangsa ‘Scam’ Tunai Haji, Netizen Luah Rasa Simpati Dan Mahu Pelaku Ditangkap

Oh, Inilah Bagaimana Rupanya Perbezaan Pakej Haji Premium Dan VIP


Anggota Bomba Diserang Kerana Didakwa Lewat Tiba Padam Kebakaran

Sebagai anggota bomba, mereka bukan sahaja perlu mengawal api yang sedang marak membakar sesuatu benda. Pada masa yang sama, mereka juga perlu mengawal keadaan sekeliling lebih-lebih lagi mangsa yang terlibat dalam kemalangan

Terbaharu, tular satu rakaman video menunjukkan sekumpulan anggota bomba telah diserang penduduk tempatan semasa cuba memadamkan api marak di Kampung Belipat, Jalan Punang di Lawas, Sarawak.

Video yang berdurasi sekitar satu minit itu menunjukkan ada seorang lelaki mengamuk lalu bertindak membaling objek semasa seorang anggota bomba sedang memadamkan api yang sedang marak pada sebuah rumah setingkat.

Beberapa saat kemudian, seorang lagi anggota bomba yang cuba membantu untuk memadamkan api telah ditumbuk dari belakang sehingga terjatuh oleh penduduk tempatan yang lain.

Anggota bomba yang sedang memadamkan kebakaran segera menghalakan hos bomba kepada penduduk tempatan bagi menyelamatkan ahli pasukan yang diserang, serta untuk menyuraikan insiden pergaduhan dari menjadi lebih teruk.

Memetik laporan Astro Awani, anggota bomba tersebut diserang ekoran didakwa lewat tiba ke tempat kejadian bagi menyelamatkan rumah yang terbakar.

Ekoran serangan tersebut, anggota bomba yang cedera ringan telah membuat laporan polis pada hari yang sama. Timbalan Pengarah Bomba dan Penyelamat Sarawak, Tiong Ling Hii yang mengesahkan kejadian berkata pihaknya akan mengeluarkan kenyataan berhubung insiden dalam masa terdekat.

Terdahulu, Balai Bomba dan Penyelamat Lawas telah menerima panggilan kecemasan mengenai insiden kebakaran rumah kediaman. Sebuah jentera dengan kekuatan tujuh anggota kemudian bergegas ke lokasi yang terletak enam kilometer dari balai.

Kebakaran tersebut telah menyebabkan rumah setingkat berkeluasan 55×120 kaki telah musnah terbakar 100%, serta melibatkan dua buah kenderaan iaitu Perodua Alza dan Toyota Hilux. Punca kejadian dan jumlah kerugian masih dalam siasatan.

Sementara itu, anggota polis di Sabah telah dipuji orang ramai kerana masih bersikap profesional walaupun diprovokasi oleh seorang wanita.

Cemerlang Elak Provokasi Pemandu Wanita Di Sabah, Sikap Profesional Polis Trafik Ini Dipuji Netizen

Jiran Kena Dera Dengan Suami, Tindakan Gadis Ini Lapor Polis Terima Pujian Netizen


Anggota KPDNHEP Sedia Pantau Stesen Minyak Berhampiran Sempadan Utara-Selatan Malaysia

Orang ramai mengkritik tindakan sebahagian pemilik kenderaan melibatkan kenderaan pendaftaran asing membuat pengisian Petrol RON95 sejak sempadan negara mula dibuka pada 1 April lalu.

Pengarah Kementerian Perdagangan Dalam Negeri dan Hal Ehwal Pengguna (KPDNHEP) Johor, Mohd Hairul Anuar Bohro menyatakan seramai 200 orang anggota penguatkuasa akan memantau dan melaksanakan pemeriksaan agar tidak berlaku ketirisan berlaku melibatkan barang kawalan terutamanya petrol dan diesel.

“Hasil daripada pemantauan dan pemeriksaan yang dijalankan mendapati tiada aktiviti seperti yang diadukan dan penjualan berlaku dalam tahap yang memuaskan.

“Kesemua stesen yang diperiksa diberi peringatan agar mematuhi undang-undang berkaitan Akta Kawalan Bekalan, (AKB) 1961 antaranya jika melibatkan kenderaan pendaftaran asing dilarang membeli Petrol RON95.

“Dibenarkan membeli diesel sekali dalam sehari yang dihadkan kepada 20 liter sahaja di mana-mana stesen minyak dalam jarak 25 kilometer (km) daripada pintu sempadan Malaysia-Singapura dan dibenarkan membeli Petrol RON97 tanpa had dengan syarat dimasukkan terus ke tangki kenderaan,”katanya menerusi satu kenyataan pada Ahad.

Dalam satu kenyataan lain pula, Menteri Perdagangan Dalam Negeri dan Hal Ehwal Pengguna, Datuk Seri Alexander Nanta Linggi menyatakan pihak kementeriannya telah mengarahkan semua KPDNHEP negeri yang bersempadan dengan Singapura dan Thailand supaya mempergiat pemantauan dan pemeriksaan serta mengambil tindakan tegas terhadap mana-mana pihak yang melanggar Akta Kawalan Bekalan 1961(Akta 122) dan (Peraturan-Peraturan Kawalan Bekalan 1974).

Akta itu memperuntuk penalti tidak melebihi RM1 juta atau hukuman penjara tidak melebihi tiga tahun atau kedua-dua sekali terhadap individu manakala perbadanan atau syarikat berdepan denda tidak melebihi RM2 juta.

Manakala portal dari negara jiran pula melaporkan lebih 30 kenderaan diarah berpatah balik dari pusat-pusat pemeriksaan Penguasa Imigresen dan Pusat Pemeriksaan (ICA) pada dua hari pertama laluan darat Singapura-Malaysia dibuka semula.

Ini kerana kenderaan-kenderaan berdaftar di Singapura itu mempunyai kurang daripada tiga suku minyak sebelum menuju masuk ke Malaysia. Stesen minyak di Marsiling secara lazimnya merupakan perhentian terakhir bagi para pemandu yang perlu mengisi minyak untuk mematuhi syarat tiga suku tangki sebelum boleh meneruskan perjalanan merentasi sempadan.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat seorang pemilik Tesla dari Singapura berkongsi pengalamannya menggunakan mod ‘auto-pilot’ semasa masuk ke Malaysia baru-baru ini.

Pemilik Tesla Singapura Kongsi Pengalaman Mengembara Ke Utara Malaysia Guna Mod ‘Auto-Pilot’

Deretan Kereta Di Woodlands Checkpoint, Rakyat Singapura Tidak Sabar Masuk Ke Malaysia

‘JDT Hummer Tour’ Mula Beroperasi, Bayaran RM30 Untuk Ronda Stadium Sultan Ibrahim


Anggota Polis Ditahan, Disyaki Mabuk Dan Memandu Lawan Arus

Bahagian Siasatan dan Penguatkuasaan Trafik (JSPT) telah menahan seorang anggota polis pada jam 12.30 pagi semalam kerana disyaki memandu secara merbahaya dan berada di bawah pengaruh alkohol.

Dalam satu rakaman video yang tular di media sosial berdurasi satu minit 36 saat membabitkan Perodua Axia dipandu secara melawan arus dengan lampu isyarat kecemasan dibuka.

Perkara itu disahkan sendiri oleh Ketua Polis Johor Datuk Ayob Khan Mydin Pitchay kepada Harian Metro selepas menerima laporan mengenai Perodua Axia yang dipandu secara melawan arus di Jalan Lingkaran Dalam.

Melalu hasil siasatan, JSPT berjaya mengesan dan menahan lelaki berusia 25 tahun yang dipercayai adalah anggota polis trafik Johor Bahru Selatan (JBS) di sebuah stesen minyak di Jalan Lingkaran Dalam.

Ayob Khan berkata bahawa lelaki terbabit tidak bertugas semasa kejadian selain memandu kenderaan persendirian. Dia juga menambah bahawa pihaknya akan mengambil tindakan tegas kepada mana-mana pegawai yang melanggar undang-undang.

Kes ini akan disiasat mengikut Seksyen 42 (1) Akta Pengangkutan Jalan (APJ) 1987 dan Seksyen 45A APJ 1987.

Terdahulu, pemandu mabuk seret motosikal sejauh 2KM. Klik pautan di bawah untuk membaca.

Pemandu Mabuk Seret Motosikal Sejauh 2KM Dan Tunjuk ‘Thumbs Up’ Undang Kecaman Netizen

Orang Ramai Mengamuk, Pemandu Mabuk Berusia 18 Tahun Dipukul Selepas Rempuh Kereta

Tidak Mabuk, Pemandu Volvo Rupanya Positif Dadah


11 Perkara Semua Orang Mesti Tahu Tentang Rokok Tak Sah. Jangan Terpedaya

Tahukah anda mengenai fakta-fakta berkenaan rokok seludup atau kontraband di Malaysia? Jangan ditipu tiga jenama rokok tak sah paling terkenal di Malaysia.

1. Nampak Macam Sah? Jangan Ditipu 3 Jenama Rokok Tak Sah Paling Terkenal Di Malaysia!

Menurut Asia-11: Haram Tobacco Petunjuk 2012 kajian yang dijalankan oleh Oxford Economics, ketiga-tiga jenama utama di bawah penggunaan haram seperti Gudang Garam, John dan Canyon.

2. Malaysia Pengguna Rokok Tak Sah Ke-3 Tertinggi Di Antara 11 Negara Asia (ITIC & Oxford Economics 2013)

3. 34.5% Jumlah Rokok Yang Terjual Di Malaysia Adalah Tak Sah (ITIC 2013)

4. Aktiviti Penjualan Rokok Tak Sah Di Malaysia Terbahagi Kepada Dua:

1. “Rokok tak sah” atau rokok tiruan menggunakan nama dan alamat pengilang atau pengimport yang palsu di negara ini.
wikipedia.org
2. “Rokok kontraband” adalah produk yang diimport untuk jualan komersil tetapi tidak dibayar cukai kepada negara.
wikipedia.org

5. Di Malaysia, ‘Rokok Tak Sah’ BUKAN Bermaksud Jenama Rokok Seperti Marlboro, Dunhill

6. Apa Yang Dimaksudkan Adalah Rokok Yang Dihasilkan Secara Murah Seperti Jenama John, Luffman, Gudang Garam, Canyon, Era, League Etc.

7. Jenama-jenama Ini Di Kilangkan Di Negara Luar Seperti Indonesia Dan Diseludupkan Ke Malaysia

8. Rokok Seludup Kebanyakanya Dijual Oleh Pendatang Asing Dari Indonesia Dan Filipin

Komander PPM Wilayah 4 Sabah, ACP Abdul Manaf Othman, “Kesemua rokok ini juga dipercayai diseludup masuk dari negara jiran untuk pasaran di kawasan Lahad Datu.”

9. Rokok Tak Sah Adalah Cara Paling Lumayan Untuk Mendanakan Jenayah Terancang Dan Aktiviti Pengganas. Permintaanya Tinggi, Untung Tinggi Dan Penaltinya Rendah

IPOH: Sekumpulan penjenayah yang menaiki kereta jenis Toyota Alphard dan Proton Perdana bertindak mengepung sebuah van yang membawa rokok sebelum melarikan van berkenaan bersama seorang pekerja dalam kejadian di Pekan Razaki, di sini kira-kira jam 11.30 pagi tadi.

10. Rokok Tak Sah Dijual Pada Separuh Harga Rokok Asli Dengan Harga RM3.50 Sepaket. Ini Bermakna, Ia Lebih Mudah Dibeli Oleh Remaja Bawa Umur

11. Rokok Tak Sah Mungkin Ada Satu Atau Lebih Dari Ciri-Ciri Berikut (Klik Gambar Untuk Keterangan Lanjut)


Anggota Polis Jadi ‘Bidan’ Bantu Wanita Lahirkan Anak Di Dalam Teksi

Cogan kata ‘Polis dan Masyarakat Berpisah Tiada’ amat sesuai digunakan kepada seorang anggota polis wanita di atas tindakannya membantu seorang wanita warga Indonesia dalam melahirkan anak di dalam teksi pada isnin lalu.

Kejadian berlaku pada jam 3.40 petang, ketika Lans Koperal N. Komathi, 27 yang ketika itu sedang bertugas di Pondok Polis Terminal Bersepadu Selatan (TBS), didatangi oleh seorang wanita dari negara seberang yang sarat mengandung memaklumkan mahu bersalin.

Menurut Ketua Polis Daerah Cheras ACP Mohamed Mokhsein Mohamed Zon berkata, melihat keadaan wanita tersebut, anggota berkenaan bertindak pantas membawa wanita tersebut menaiki teksi menuju ke Hospital Canselor Tuanku Muhriz yang jaraknya 8 kilometer dari tempat kejadian.

Tambah beliau lagi, ketika dalam perjalanan ke hospital, wanita berkenaan menunjukkan tanda-tanda ingin bersalin dan Komathi yang berada bersama wanita tersebut memainkan peranan sebagai ‘bidan’ ketika menyambut kelahiran bayi tersebut. Dengan bantuan Komathi wanita tersebut selamat melahirkan seorang bayi lelaki seberat 3.7 kilogram di dalam teksi itu.

https://t.co/A3jpkyTMvA syabas kpd PDRM …. POLIS BOLEH ! Kpd LC N.Komathi, sy ingin mengucap terima kasih diatas pertolongan yg di beri…. satu sikap yg patut di contohi dan sy berdoa semoga anak dan ibu sihat …. alhamdulillah

— تنکو عزيزه محمود إسکندر (@cheminahsayang) October 9, 2019

Sejurus tiba di unit kecemasan, wanita dan bayi itu kemudian diberikan rawatan lanjut oleh kakitangan hospital berkenaan ujar Ketua Polis Daerah Cheras tersebut.

Tindakan Lans Koperal N. Komathi tersebut mendapat pujian daripada pelbagai pihak termasuklah daripada Permaisuri Agong, Tunku Azizah Aminah sendiri di laman Twitter milik baginda.

Sebelum ini, seorang bayi di Indonesia telah dinamakan sebagai ‘Google’ atas sebab-sebab tertentu. Ketahuinya dengan klik pautan di bawah.

Seorang Bayi Di Indonesia Dinamakan Sebagai ‘Google’

Kerusi Keselamatan Bayi Wajib Dipasang Mulai 2020

33 Tip Dan Persediaan Tunaikan Umrah Dengan Bayi


Pegawai Beruniform Tular Di Media Sosial, Didakwa Jadikan OKT Sebagai ‘Content’ TikTok

Seorang pegawai beruniform tular di media sosial hari ini apabila memuatnaik satu video yang mendedahkan identiti seseorang yang didakwa sebagai Orang Kena Tuduh (OKT) di aplikasi TikTok. Video TikTok yang dimuatnaik oleh akaun Twitter MyWatch itu mendapat reaksi pelbagai dari pengguna internet.

Di dalam video berdurasi selama 00:39 saat itu, kelihatan seorang  wanita beruniform sedang merakam dirinya sendiri dengan kata-kata, “Sila beri laluan ye… sis nak ke court ni…” Selepas itu dia mula merakam persekitaran yang menunjukkan terdapat tiga orang lain dalam kenderaan yang sama, salah seorang daripadanya dipercayai adalah OKT.

Video terbabit mula mendapat reaksi pelbagai netizen di Twitter, salah seorang netizen berkata, “sekarang ramai betul penjawat awam tergedik depan kamera rakam diri sendiri.” Manakala seorang lagi netizen berkata, “Benda ini dah jadi satu kesalahan dan melanggar budaya kerja, tambah-tambah kalau kau unit beruniform.”

Sehingga kini tidak pasti siapakah pegawai wanita terbabit dan adakah benar yang beliau menggunakan OKT untuk dijadikan kandungan video terbabit.

Sebelum ini pada December 2020, bekas Ketua Polis Negara Tan Sri Abdul Hamid Bador pernah menyarankan kepada pegawai dan anggota Polis Diraja Malaysia (PDRM) untuk tidak bermain aplikasi media sosial, Tik Tok ketika sedang bertugas kerana ia tidak sesuai dan mencemarkan imej pasukan.

Katanya, perbuatan seperti menari di dalam aplikasi berkenaan tidak ‘manis’ dilakukan oleh seseorang pegawai mahupun anggota dalam sesebuah pasukan beruniform kerana perbuatan itu seolah-olah mengaibkan uniform PDRM, lapor Harian Metro.

Padah video tular di TikTok, 11 ahli kongsi gelap ‘Geng 35’ ditahan polis. Klik pautan di bawah untuk membaca.

Padah Video Tular Di TikTok, 11 Ahli Kongsi Gelap ‘Geng 35’ Ditahan Polis

Angkara Curi Telefon Di MAEPS, Dua Pesakit COVID-19 Diberkas Pihak Polis

Charlie Puth Berang Lagunya Digunakan Untuk Video TikTok Pesalah Kacak Ini


Ada Apa Dengan Angka Tujuh Dalam 2 Buah Filem Ini

Apa ada dengan Tujuh? Adakah ia sememangnya nombor ganjil yang amat keramat atau sekadar mitos penyedap bahasa turun temurun?

Ya, dari faktor Tujuh hari seminggu hingga ke kenduri arwah selama Tujuh hari atau lirik lagu Sharifah Zarina berjudul Langit Ke Tujuh, betapa pengaruh Tujuh ini cukup kuat sama ada ia sememangnya bersandar fakta atau mitos tradisi ciptaan.

Adakah hanya masyarakat Melayu khususnya atau Malaysia amnya yang kuat pengaruh Tujuh ini?

Saya ingin menulis nota perihal dua filem yang menggunakan Tujuh dan kedua-dua filem ini bukan dari Malaysia. (Dan mungkin saya akan menulis perihal Tujuh di dalam filem di dalam nota yang lain).

Pertama Seven Days (SD), 2007, sebuah filem Korea. Sedikit sinopsis filem ini, seorang anak kepada peguam wanita tak terkalah telah diculik dan si penculik itu meminta peguam wanita itu menjadi peguambela untuk membebaskan seorang pembunuh.

Peguam itu cuma diberi tujuh hari. Jika tidak maka anaknya akan dibunuh. Mengetahui yang dia bakal membela seorang pembunuh, dia tersepit di dalam konflik antara keadilan undang-undang dan keselamatan anaknya sendiri.

Kehebatan sinema Korea ialah ia sentiasa cuba untuk penuh kejutan. Walaupun lakonan tidak hebat atau bersinematografi longgar tetapi jalan penceritaan sering cuba untuk berbeza.

Saya gemar satu perkara perihal SD. Filem ini bercakap dari naluri seorang ibu. Bukan perihal cekal atau tabah seorang ibu tetapi ia lebih kepada jerumus kita di dalam kolam perasaan seorang ibu.

Bagaimana seorang ibu merasa kehilangan, bagaimana kecewa itu memusnahkan dan bagaimana tapak dan bekas jejak rasa di dalam hati seorang ibu tak terluah dengan lelehan airmata semata.

Ia sememangnya sesuatu yang amat dalam untuk diselusuri.

Keduanya filem 7 Days (7D), 2010. Sebuah filem Kanada tetapi berbahasa Perancis. Sedikit sinopsis perihal filem ini, seorang pakar bedah lelaki telah kematian anaknya yang menjadi mangsa rogol dan bunuh seorang pedofilia.

Setelah mengetahui individu yang bertanggungjawab atas kematian anaknya, pakar bedah itu menculik pedofilia itu dari tahanan polis demi untuk menyeksa si pelaku selama Tujuh hari iaitu sempena sambutan hari lahir anaknya.

Berbeza dengan filem Seven Days, filem ini mengangkat jiwa dan berontak seorang lelaki, suami dan bapa.

Satu perkara yang saya gemar pada filem 7D ini ialah kecenderungan sikap dan perubahan kendiri dalam minda normal seorang manusia secara kita tak sedar walaupun kita dalam keadaan sedar.

Ia seolah kita berada dalam fasa serabut terlalu kecewa dek kerana putus cinta hingga menoreh tangan sendiri. Harus difahami yang menoreh tangan sendiri tak akan kita lakukan dalam sedar tetapi dalam sedar juga kita akan lakukannya tanpa kita sedar.

Dan melalui filem ini, paparan seksa itu dilihat cukup menyeksakan tetapi ada yang lebih menyeksakan iaitu makna diantara garis kecamuk rasa, rasional dan tindakan.

Tetapi saya gemar mengaitkan similariti kedua-dua filem perihal Tujuh ini. Di dalam konteks penyampaian yang berbeza, ia tetap berkait soal bagaimana dalamnya perasaan individu bernama ayah dan ibu terhadap seorang anak.

Kedua-dua filem ini mempunyai persamaan dalam melahirkan ‘kegilaan’ hasil dari kesumat perasaan sayang pada zuriat. Ya, ketepikan seketika perihal negativiti dangkal dalam memberi solusi tetapi sebagai manusia, emosi ialah medan perang yang wajib dihadapi.

Ibarat tasik yang kelihatan tenang dipermukaannya, siapa tahu apa yang menghuni di dasarnya?

Secara peribadi, saya lebih menggemari aspek lakonan di dalam 7D yang lebih mengesankan dalam menarik kita ke dalam medan perang emosi walaupun susur lebuhraya filem ini tidak memerlukan kita singgah di beberapa exit untuk mencari jawapan.

Berbeza dengan SD yang lebih gemar ‘mencipta’ thrill dengan susur-susur yang bersimpang siur untuk kita terjun ke alam emosi sebelum kita diberi peluang untuk berperang bersamanya.

Cuma untuk 7D, terdapat adegan seksaan ekstrim yang tidak sesuai untuk tontonan umum.

Ringkasnya, mungkin Tujuh bukan nombor bertuah, puaka atau mitos sekadar di Malaysia. Akira Kurosawa sudah menggunakan Tujuh untuk Seven Samurai (1954) malah Snow White juga bersama dengan Tujuh orang Dwarf pada tahun 1937 malah Datuk Aziz Satar juga menggunakan Tujuh untuk filemnya 7 Biang Keladi (1984).

Dan cubalah tanya David Fincher bagaimana Andrew Kevin Walker menulis perihal filem Seven (1995) atau mengapa Akira Toriyama mencipta Tujuh biji Dragon Ball untuk dicari oleh Son Goku dan salasilahnya. Mungkin jawapannya menarik.

Oh ya. Filem Tujuh arahan Raja Mukhriz ialah Tujuh yang amat saya nantikan!

Skor Filem: Seven Days (7/10) dan 7 Days (8/10)